5 Contoh Tablet Terbaik bawah RM1500 2021

5 Contoh Tablet Terbaik bawah RM1500
sudah semestinya dicari oleh para ibubapa kuhususnya untuk membuat kerja dan PDPR pada masa sekarang. Semua orang menginginkan tablet yang berkualiti dengan harga mampu milik.

Pada arus modenisasi ini,penggunaan tablet semakin mendapat tempat tidak kira peringkat umur,lebih-lebih lagi sejak pandemik Covid-19. Demi meneruskan kelansungan kerja teknologi menjadi penyambung kepada permasalahan ini.Semua orang menginginkan tablet yang berkualiti dengan harga mampu milik.Di sini kami menyenaraikan 5 contoh tablet terbaik bawah RM1500.

Isi Kandungan

Pilihan Tablet Murah Dan Berkualiti

SAMSUNG GALAXY TAB A6

Harga anggaran: RM 700-1000

Salah satu kebanggaan dari jenama samsung yang dilancarkan pada tahun 2015 yang mempunyai fungsi unik tersendiri. Sesuai untuk pelbagai peringkat umur dan golongan pekerjaan.

Ciri-ciri penting:

Saiz: 7.0″ (177.7mm)

CMOS 5.0 MP Main Camera
– Resolution

Kapasiti bateri: 4000mAh

Kelajuan: 1.5GHz

Memory size:  1.5 GB RAM , 8 GB ROM

Samsung Galaxy Tab S6

Harga anggaran:RM1350-1450

Antara model dari Samsung yang dilancarkan 2018.Samsung sentiasa memperbaharui system android mereka bagi memastikan kelajuan dan kualiti mereka dapat dicapai dengan baik.

Ciri-ciri penting:

Saiz : 10,4´´ (26,31 cm) Multi-Touch WUXGA

Ketahanan bateri: 13 jam

Kelajuan: Wi-Fi (802.11), Bluetooth 5.0, GPS, ANT+

Memory size:  4 GB RAM , 64 GB (internal memory)

The Huawei MatePad Pro

Harga anggaran: RM 1400-1500

Salah satu jenama yang dipercayai sejak belakangan ini.Matepad dari Huawei ini dilancarkan pada tahun 2019. Penggunaan jenama Huawei dalam kalangan rakyat Malaysia semakin meningkat disebabkan mereka tampil dengan ciri-ciri yang canggih.

Ciri-ciri penting:

Saiz :  10.8 Inci

Memory size:  8 GB RAM , 256 GB ROM

Kapasiti bateri: 7250 mAh

HUAWEI MatePad 10s

Harga anggaran: RM 1350-1500

Model tablet terbaru dari Huawei. Ianya telah dilancarkan pada tahun 2020.Seperti Samsung, Huawei juga meningkatkan kualiti dari semasa demi memenuhi selera pengguna.

Ciri-ciri penting:

Saiz :  9.7´´

Ketahanan bateri: 13 jam

Kelajuan: 6,0 tech

Memory size:  2/16 GB RAM , 2/32 GB

Lenovo Tab M10 FHD Plus (2nd Gen)

Harga anggaran: RM 1000-1100

Lenovo merupakan jenama yang tidak asing pagi penggemar komputer riba.Jenama baru  juga banyak mengeluarkan produk-produk yang berkualiti dan salah satu kebanggan mereka adalah Lenovo tab M10 yang dilancarkan pada tahun 2020.

Ciri-ciri penting:

Saiz :  10.3´´

Kapasiti bateri: 5000 mAh

Kelajuan: 2.4GHz, 5GHz

Memory size:  32 GB

Pelbagai jenama dan model yang berkualiti mampu kita miliki sebenarnya.Tinggal lagi kita yang harus bijak memilih. Jenama-jenama yang berkualiti seperti samsung, Huawei mengeluarkan model yang masih mengekalkan kualiti tersendiri kerana sedar akan hakikat tidak semua mampu membeli dengab harga yang mahal. Oleh itu, sama-samalah kita menjadi pengguna bijak.

Fungsi-Fungsi Penting Dalam Pemilihan Tablet

Sebelum membeli tablet pastikan anda membuat kajian terlebih dahulu mengenai jenama yang anda inginkan.Kenalpasti fungsi, tujuan dan kemampuan produk tersebut dalam memenuhi tuntutan kerja seharian anda.Kebiasaannya hal utama yang dilihat dalam sesebuat tablet adalah seperti berikut :

Ketahanan bateri

Kapasiti memory yang disimpan

Kelajuan dari segi Ram,Wifi dan Bluetooh

Kualiti kamera.

Tahan lasak.

Dapat memuat turun aplikasi yang diperlukan tanpa melambatkan sistem tablet.

Tips Dan Cara Memilih Gadget

Disini kami kongsikan cara-cara dan tips untuk memilih gadget. Sila download pdf dibawah secara PERCUMA.

Link :
cara cara memilih gadget

Semoga perkongsian ini memberi menfaat dan tips berguna sebelum kita membuat pilihan anda.

Kehendak VS Keperluan

Jika dahulu kala,sekiranya anak-anak meminta dibelikan telefon bimbit,tablet atau komputer riba,ibu bapa berat hati untuk membelikan nya kerana bimbang meraka leka dan alpha dengan permainan di dalamnya,tetapi pada zaman kini gajet dilihat lebih dari keperluan dari kehendak.

Teknologi memudahkan pembelajaran mereka kerana membantu mereka mendapat maklumat dihujung jari.Sudah tentu bagi mereka yang masih muda memerlukan pemantaun dari ibu bapa kerana mereka dapat melayari pelbagai website.

Info Penting Bagi Pengguna Gadget

Berdasarkan analisis semasa, pemilik tablet di Malaysia semakin meningkat dapat dibuktikan dengan laporan Suruhanjaya Komunikasi dan Multimedia Malaysia (SKMM).Pengguna internet di Malaysia meningkat dari 76.9 peratus pada 2016 menjadi 87.4 peratus pada 2018.  Anda juga boleh merujuk keratan akbar Metro
disini.

Kini tablet bukan hanya kehendak semata-mata tetapi fungsi perhubungan yang dimiliki mampu menyenangkan pelbagai kerja.

Perbandingan Tablet Bawah RM1500 Dan Atas RM1500

               Bawah RM1500

                       Atas RM1500

 Contoh jenama:Kebiasaan Android, Samsung,Huawei,Lenovo

kapasiti kelajuan/kamera/saiz memori bergantung pada spesifikasi produk dan pilihan anda.

Sesuai kepada peringkat umur,pekerjaan dimana mereka boleh memilih mengikut kemampuan.

 Contoh jenama: Apple,Samsung

kapasiti kelajuan lebih tinggi

Kamera lebih fokus dan nyata

Ram yang besar

Sasaran pasaran kepada golongan yang berkemampuan dan mementingkan kecanggihan yang tinggi dalam kerja mereka.

Contoh Tablet Murah Yang Menjadi Pilihan.

Anda juga boleh menonton video dibawah untuk membantu anda untuk membuat pilihan tablet.

Adakah Anda Sanggup Berbelanja Lebih Demi Tablet?

Pepatah ada mengatakan ukur baju di badan sendiri.Tidak dinafikan ramai dalam kalangan kita yang suka membandingkan kecanggihan gajet yang mereka miliki.Pelbagai strategi pemasaran supaya kita membeli gajet yang mahal menarik minat semua golongan kaya,sederhana atau miskin.Disebabkan terpengaruh mereka sanggup berhutang keliling pinggang.Jika dahulu,gajet dianggap mahal dan hanya untuk golongan yang berkemampuan tetapi tidak lagi kini.

Banyak jenama mencipta model yang murah tetapi masih lagi berkualiti.Hal ini disebabkan banyak tuntutan semasa seperti:

Pembelajaran online

Mesyuarat secara online

mencari pekerjaan

mencari maklumat berkaitan pembelajaran dan pekerjaan

pekerjaan yang memerlukan pencarian pelanggan,pemasaran online

Melayari media sosial tanpa batasan

Apakah Pilihan Anda?

Memilih tablet yang berkualiti sangat penting kerana penggunaan teknologi yang sudah sebati dalam pekerjaan harian.Pelbagai jenama dan model yang berkualiti mampu dimiliki walaupun dengan harga yang rendah. Bagi yang tidak berkemampuan, anda bolehlah cuba untuk memohon
Cara-Cara Membuat Permohonan Bantuan Telefon Percuma B40,
 Semoga membantu sedikit sebanyak kepada yang memelukan diluar sana.

Oleh itu kita haruslah bijak membuat pilihan yang terbaik berdasarkan kajian mengenai spesifikasi produk. Ingatlah pilihan di tangan anda.


5 Kebaikan Skipping Yang Ramai Tak Tahu

Tahukah anda, senaman dengan menggunakan tali ‘‘skipping’’ ialah antara senaman yang terbaik untuk diamalkan. Senaman ini nampak ‘simple’ namun ramai orang tak tahu kebaikannya.

Tanpa memerlukan modal yang besar, senaman ini boleh dilakukan di mana-mana serta baik untuk diamalkan setiap hari.

Isi Kandungan

1. Membakar Kalori Dengan Berkesan

Bagi yang nak cepat kurus, ‘skipping’ ialah senaman yang paling bagus! Tahukah anda, senaman ‘skipping’ yang dilakukan dalam masa hanya 15 minit boleh membakar kalori sebanyak 200 hingga 300 kalori?

Senaman lain seperti berbasikal atau jogging pun tak boleh membakar kalori sebanyak itu dalam waktu yang singkat. Apabila kita melakukan lompatan ‘skipping’, kebanyakan otot kita akan aktif.

Oleh itu, senaman ini dikategorikan sebagai “thermogenic” iaitu keadaan di mana badan kita menghasilkan haba yang banyak semasa bersenam. Haba yang dihasilkan membakar lemak untuk menghasilkan tenaga, sebab itulah ia mampu membakar kalori dengan banyak!

2. Baik Untuk Kesihatan Jantung

Memandangkan ‘skipping’ akan menaikkan kadar degupan jantung, ia mampu memberi manfaat untuk kesihatan kardiovaskular. Senaman berintensiti tinggi seperti ‘skipping’ amat digalakkan bagi menguatkan jantung serta mengurangkan risiko penyakit seperti strok atau lemah jantung.

3. Mampu Mengurangkan Lemak Pada Bahagian Perut

Berita baik bagi sesiapa yang berhasrat untuk membuang lemak pada bahagian perut!

Jika anda gabungkan amalan pemakanan yang sihat dengan rutin senaman lompat tali, anda akan dapat lihat hasilnya dengan lebih cepat. Pastikan anda tegangkan bahagian otot perut ketika rutin melompat supaya lebih berkesan.

4. Menguatkan Tulang

Senaman lompat tali juga dilihat dapat menguatkan tulang.

Mengikut kajian, seseorang yang bersenam lompat tali selama 10 minit setiap hari mempunyai ketumpatan tulang yang lebih tinggi serta lebih kukuh. Ini akan mengurangkan risiko kesihatan tulang seperti osteoporosis, lebih-lebih lagi kepada golongan wanita.

5. Mengurangkan Risiko Kecederaan Kaki

Bagi anda baru berjinak-jinak dalam rutin sukan, senaman lompat tali adalah baik untuk membina kekuatan pada bahagian kaki. Senaman lompat tali dapat menambahkan kekuatan kaki terutamanya di sekitar buku lali serta melatih koordinasi pergerakan bahagian atas dan bawah badan.

Kalau dah biasa ‘skipping’, anda akan dapati badan anda juga akan rasa mudah untuk lakukan senaman atau aktiviti lasak lain.

Senaman ‘skipping’ ini boleh dikatakan senaman yang terbaik dengan pakej yang lengkap. Bukan sahaja menjimatkan masa, senaman ini juga memberi banyak manfaat bagi kesihatan menyeluruh secara fizikal dan mental, serta baik untuk meningkatkan koordinasi badan.

Sebab itulah ramai atlet seperti peninju, penari ballet dan ahli olahraga yang memilih ‘skipping’ untuk meningkatkan stamina dengan cepat. Pada waktu perlaksanaan PKP ini, ‘skipping’ adalah antara senaman yang boleh dilakukan tanpa memerlukan anda keluar dari rumah atau berkumpul dengan orang ramai.

Penutup

Kepada semua guru dan ibubapa yang ingin memuat turun/ download soalan, jadikanlah
tcer.my
 sebagai hub pencarian ilmuan anda. Teruskan bersama kami di
t.me/tcerdot.my
 untuk mendapatkan informasi dan bahan – bahan pendidikan yang terkini dan terbaik dari semasa ke semasa.


5 Langkah Beli Rumah Lelong Di Malaysia

5 Langkah Beli Rumah Lelong Di Malaysia
 ini adalah untuk panduan anda yang merupakan pencari rumah yang tidak pasti samada pembelian rumah lelong bagus atau tidak.

Sebelum membeli rumah lelong, anda perlu tahu beberapa perkara terdahulu. Antaranya termasuk jenis-jenis lelongan hartanah, langkah-langkah yang perlu diambil sebelum menyertai, serta kelebihan dan kekurangan hartanah lelong.

Mungkin anda pernah tertanya-tanya bagaimana proses untuk mendapatkan hartanah lelong, atau mungkin sedang mempertimbangkannya kerana ramai yang berpendapat bahawa harga hartanah lelong jauh lebih murah dan sangat berbaloi untuk pelaburan,

Oleh itu, kami akan cuba sebaik mungkin untuk membantu anda menguraikan pelbagai aspek berkaitan rumah atau hartanah lelong.

Isi Kandungan

ILMU BERKAITAN RUMAH LELONG DI MALAYSIA

Secara dasarnya, lelongan hartanah adalah proses kompetitif terbuka dalam pasaran yang digunakan untuk memindahkan hak harta benda.

Dalam erti kata lain, ia adalah salah satu mekanisme yang digunakan untuk memindahkan hak pemilikan dari satu pihak ke pihak yang lain secara sah.

Ada beberapa sebab kenapa rumah dilelong. Antara sebab utama adalah kerana tuan rumah gagal membayar ansuran rumah dan baki tunggakan, jadi tuan rumah terpaksa lepaskan pemilikan rumah atas arahan bank.

Untuk membeli rumah lelong, anda harus pastikan ada ilmu yang betul dan cukup sebelum bermula.

Teruskan membaca panduan di bawah untuk mengetahui proses mencari dan membeli hartanah lelong, selok belok dalam proses hartanah lelong, serta kelebihan dan kekurangannya.

JENIS-JENIS LELONGAN HARTANAH DI MALAYSIA

Lelongan Perjanjian Pinjaman Dan Serah Hak yang juga dikenali sebagai ‘loan agreement cum assignment’ (LACA)

Lelongan Perjanjian Bukan Pinjaman Dan Serah Hak atau dikenali sebagai ‘non-loan agreement cum assignment’ (Non-LACA)

Mari kita selidik dengan lebih dalam tentang kedua-dua jenis lelongan hartanah di atas:

1) Apakah Lelongan LACA?

Lelongan jenis ini dilakukan oleh bank untuk hartanah yang tidak mempunyai hak milik individu atau strata.

Untuk lelongan LACA, jumlah deposit yang perlu diserahkan kepada pelelong biasanya 5% daripada harga hartanah.

Jika lelongan tidak berjaya mendapatkan pembeli, akan ada lelongan berikutnya, di mana harga rizab untuk setiap lelongan berikutnya akan berkurangan sebanyak 10% daripada harga sebelumnya.

Baki belian perlu diselesaikan dalam tempoh 90 hari selepas bidaan telah berjaya ke atas hartanah LACA.

2) Apakah Lelongan Non-LACA?

Lelongan non-LACA pula dijalankan melalui Mahkamah Tinggi untuk hartanah yang mempunyai hak milik individu atau strata.

Jika tiada pembida yang berjaya untuk hartanah non-LACA, lelongan susulan boleh diadakan kira-kira enam bulan kemudian.

Sama seperti lelongan LACA, harga rizab untuk setiap lelongan berikutnya adalah 10% lebih rendah daripada harga sebelumnya.

Berbeza daripada lelongan LACA, baki belian hartanah non-LACA boleh diselesaikan dalam masa 120 hari selepas pembelian.

LANGKAH-LANGKAH YANG PERLU DIAMBIL SEBELUM MENYERTAI LELONGAN HARTANAH

Sangatlah penting untuk anda membuat penyelidikan terperinci tentang lelongan hartanah dan fahami bagaimana ia berfungsi supaya tidak tersilap langkah dan mengalami kerugian.

Berikut adalah beberapa perkara yang anda boleh lakukan sebelum menyertai lelongan hartanah:

1) Kenalpasti Rumah Lelong

Selidik dahulu lokasi rumah lelong supaya anda tahu jika anda akan menyukai kawasan tersebut dan pada masa yang sama dapat bersiap sedia dari segi kewangan.

Sebagai contoh, anda mungkin lebih berminat dengan hartanah di Mont Kiara, Kota Damansara, atau Cheras kerana kawasannya yang lebih membangun.

Oleh itu, anda boleh lawati dahulu sekitar rumah lelong dan bandingkan harga rizab lelongan dengan harga hartanah yang serupa di situ supaya anda tahu tawaran harga yang berbaloi untuk dibida.

2) Bertemu Dengan Pemaju Dan Pejabat Tanah

Seterusnya, semak dengan pemaju dan pejabat tanah tentang hartanah lelong tersebut. Pastikan anda catat semua butiran penting seperti:

Nombor lot hartanah

Alamat

Status hak milik

Lokasi

Harga Rizab Lelongan

Anda juga perlu mendapatkan Pengisytiharan Jualan atau ‘Proclamation of Sale’ (POS).

3) Periksa Rumah Lelong Dan Kawasan Sekitar

Jika anda sudah tahu rumah lelong mana yang hendak dibida pada lelongan tertentu, adalah lebih baik jika anda boleh pergi ke rumah tersebut dan lokasinya.

Lakukan pemeriksaan terperinci supaya anda dapat menggambarkan apa anda bakal perolehi.

Selain itu, jangan lupa untuk mendapatkan satu salinan Pengisytiharan Jualan yang mengandungi maklumat penting mengenai hartanah lelongan.

4) Dapatkan Bantuan Peguam

Mengupah peguam untuk menyelesaikan urusan membeli hartanah lelong adalah sangat penting, terutamanya untuk hal-hal yang berkaitan dengan cukai taksiran dan cukai tanah.

Peguam juga dapat membantu mengkaji pembayaran penyelenggaraan yang tertunggak dengan pemaju, serta terma dan syarat yang terkandung dalam dokumen POS.

5) Bersiap Sedia Untuk Lelongan

Pastikan anda menyediakan jumlah deposit yang diperlukan untuk lelongan.

Apabila melangkah masuk ke dewan lelongan, anda dikehendaki untuk menunjukkan bank draf dan kad pengenalan anda. Dua benda yang paling penting untuk dibawa ke lelongan hartanah.

BAGAIMANA LELONGAN HARTANAH BERFUNGSI?

Secara umumnya, terdapat dua jenis lelongan hartanah iaitu lelongan yang dijalankan di tempat fizikal ataupun secara dalam talian.

Di bawah adalah langkah-langkah yang berkaitan dengan kedua-dua jenis lelongan tersebut:

1) Lelongan Hartanah Di Tempat Fizikal

Pertama sekali, anda perlu mendaftar dengan memberikan maklumat peribadi dan menghantar deposit kepada pelelong.

Anda boleh pilih untuk memberikan deposit melalui pemindahan bank, atau melalui bank draf.

Jika pembayaran dibuat dalam bentuk bank draf, anda perlu menggunakan Pos Laju, atau serahkannya dengan sendiri dalam beberapa hari bekerja yang ditentukan.

Jika anda tidak sempat untuk ke lelongan, ejen hartanah anda boleh mewakili anda.

2) Lelongan Hartanah Dalam Talian

Untuk lelongan hartanah dalam talian, anda perlu mendaftar di portal e-lelong terlebih dahulu. Sebaik sahaja diluluskan, anda boleh melayari penyenaraian hartanah.

Maklumat lain yang anda boleh dapatkan adalah:

Harga rizab

Lokasi

Jenis hartanah

Tempoh pemegangan hartanah

Kawasan binaan atau saiz tanah

Sekiranya anda telah bertemu dengan hartanah yang ingin dibida, anda perlu mendaftar sebagai pembida, dan sejurus itu membayar deposit yang ditetapkan.

2) Permulaan Lelongan

Pastikan anda tiba awal di dewan lelongan, dan membawa semua yang diperlukan.

Jika anda mengambil bahagian dalam lelongan dalam talian, pastikan anda hadir di portal pembida sekurang-kurangnya 10 hingga 15 minit sebelum bidaan bermula.

3) Pembidaan

Apabila membida untuk hartanah yang diinginkan, pastikan anda sentiasa membuat bidaan dalam peruntukan yang telah ditetapkan.

Walaupun suasana di tempat lelongan mungkin boleh membuatkan anda terbawa-bawa dengan emosi, anda harus sentiasa beringat supaya tidak membida tawaran harga yang mungkin anda sesali di kemudian hari.

4) Tandatangan Dokumen

Jika bidaan anda berjaya untuk lelongan fizikal, anda akan dipanggil untuk membuat pembayaran deposit dan menandatangani dokumen POS. Apabila dokumen sudah dicop, anda akan diberikan salinan asli.

Bagi lelongan dalam talian pula, anda perlu menandatangani Kontrak Jualan dan membayar baki deposit (jika ada) melalui pemindahan bank dalam talian, Pos Laju, atau dengan sendiri pada hari bekerja tertentu.

5) Bayar Baki Harga Belian

Akhir sekali, anda perlu membayar baki selebihnya daripada harga bidaan yang berjaya dalam masa 90 hingga 120 hari dari tarikh lelongan.

KELEBIHAN DAN KEKURANGAN RUMAH LELONG

Sebelum anda membuat keputusan tentang hartanah lelong, lihat dahulu kelebihan dan kekurangannya di bawah:

KELEBIHAN

1) Harga Yang Lebih Baik

Membida rumah yang dijual pada lelongan bermakna anda dapat membeli rumah pada harga yang lebih rendah berbanding kadar pasaran.

Ini bermakna, anda dapat memiliki rumah yang lebih besar atau di lokasi pilihan anda, lebih-lebih lagi jika harga rumah yang anda idamkan berada di luar jangkauan anda.

Dengan ini, anda juga dapat menggunakan peruntukan yang ada untuk perkara lain – sekiranya anda dapat membeli rumah pada harga jauh lebih rendah daripada yang djangkakan, wang yang lebih boleh digunakan untuk pengubahsuaian atau dekorasi rumah.

2) Kadar Komisen Rendah

Jika anda memilih untuk menggunakan ejen atau wakil lain (seperti peguam) untuk membida di lelongan, anda biasanya akan membayar mereka peratusan komisen yang lebih rendah.

Berbanding dengan membeli rumah melalui saluran biasa, anda akan dapat menikmati penjimatan kos lebih tinggi.

Mahukan harga yang lebih baik? Pergi ke tempat lelongan dan buat tawaran bida pada hartanah yang anda mahukan dengan sendiri.

3) Percaya Pada Naluri

Membeli rumah lelong memerlukan pembeli membuat penyelidikan yang menyeluruh, terutamanya jika anda tidak mahu menggunakan khidmat broker hartanah dalam misi pencarian anda.

Anda perlu mencari hartanah lelong (biasanya disenaraikan dalam talian), pilih yang anda minati, dan tetapkan temu janji untuk melawat hartanah tersebut.

Walaupun tanggungjawabnya besar – terutamanya jika anda pembeli rumah lelong kali pertama – ia memberi anda peluang untuk mempercayai diri sendiri dan mengikut naluri anda samada hartanah yang dijumpai sesuai atau tidak

KEKURANGAN

1) Kajian Yang Banyak

Sekiranya anda tidak mengetahui tentang pasaran perumahan, anda perlu melakukan penyelidikan yang banyak sebelum dapat membeli rumah lelong.

Anda perlu memahami topik rumah lelong ini dari segi undang-undang, cara pemeriksaan yang betul, jenis hak milik rumah yang dilelong, dan bagaimana untuk mendapatkan maklumat bank yang memiliki hartanah tersebut.

Penting juga untuk mengetahui siapa yang memegang hak milik hartanah dan meminta pengisytiharan jualan, yang mana akan memberikan anda pelbagai maklumat termasuk sejarah hartanah itu.

Mempunyai pengetahuan mendalam mengenai proses dan latar belakang lelongan hartanah akan mengurangkan risiko untuk anda sebagai pembeli, dan juga kemungkinan untuk anda menghadapi masalah besar di kemudian hari.

2) Pembidaan

Untuk membuat bidaan pada hartanah lelong, anda perlulah menghadiri lelongan – proses yang bukan sahaja sekadar memunculkan diri pada hari itu, samada secara sendiri atau dalam talian.

Anda perlu mendaftar untuk lelongan dan berbincang dengan bank tentang niat anda untuk membeli rumah lelong, kerana anda perlu menyediakan bank draf bernilai 10% dari harga rizab hartanah tersebut (harga terendah yang dapat diterima) yang akan disenaraikan secara terbuka oleh rumah lelongan.

Pada hari lelongan, anda perlu memahami terma dan syarat jualan, yang akan diberi bersama nombor lelongan anda, dan bersiap sedia untuk membida apabila pelelong mengumumkan hartanah yang anda mahukan.

Jangan lupa harga maksimum yang anda sanggup bayar, dan kawal diri anda jika terdapat persaingan untuk hartanah tersebut – perkara terakhir yang anda mahu lakukan ialah membida lebih daripada yang anda mampu bayar.

Jika boleh, hadiri lelongan yang mempunyai beberapa hartanah yang anda minati supaya peluang untuk anda menang adalah lebih tinggi.

3) Komplikasi Yang Tidak Dijangka

Walaupun komplikasi boleh timbul dengan mana-mana jualan rumah, mungkin terdapat komplikasi yang lebih banyak daripada biasa jika anda membeli hartanah lelong.

Komplikasi yang biasa termasuk tidak mengetahui dengan lebih awal bahawa kaveat telah ditempatkan pada rumah oleh pihak ketiga.

Ini bermakna bahawa orang lain yang berminat dengan rumah lelong yang sama telah memfailkan dokumen undang-undang, yang dipanggil kaveat, pada rumah tersebut.

Ini boleh menyebabkan jualan rumah tergendala selama berbulan-bulan dan pinjaman rumah untuk hartanah tersebut akan menjadi sangat sukar untuk diperolehi.

Lagi satu kesulitan adalah mengetahui bahawa bank anda tidak dapat melanjutkan pembiayaan yang anda pilih disebabkan jenis pajakan hartanah tersebut.

Mendapatkan pengisytiharan jualan akan memberikan maklumat ini, dan ia adalah langkah yang sangat penting dan tidak boleh dilepaskan jika anda ingin membeli rumah lelong.

TENTUKAN APA YANG ANDA MAHU SEBELUM MEMBUAT KEPUTUSAN UNTUK MEMBELI RUMAH LELONG

Dengan mengetahui jenis penyelidikan yang terlibat dan langkah-langkah yang diperlukan untuk membeli rumah lelong, anda akan dapat membuat keputusan yang lebih baik berkenaan penjualan jenis ini samada rumah lelong adalah untuk anda atau tidak.

Sesetengah orang mungkin tertarik dengan senario pembelian jenis ini kerana mereka ingin melabur dalam hartanah di Malaysia.

Jika cara ini bukanlah untuk anda, jangan risau; terdapat banyak cara lain untuk membeli rumah di Malaysia.

Tetapi, jika anda teruja dengan idea membeli rumah di lelongan, ia boleh menjadi cara yang bagus untuk memiliki hartanah.

Walaupun ia melibatkan penyelidikan yang banyak dan boleh mendatangkan risiko lebih tinggi, membeli rumah milik bank di lelongan juga mungkin akan memberikan ganjaran yang besar lebih-lebih lagi jika anda sedar mengenai apa yang anda sedang dan bakal hadapi.

PENUTUP

Akhir kata, semoga perkongsian kami kali ini berkaitan dengan
5 Langkah Membeli Rumah Lelong
 dapat memberi manfaat buat anda semua. Untuk mendapatkan lebih banyak informasi dan bahan pendidikan terkini dari semasa ke semasa sila layari website kami di
https://t.me/tcerdotmy.
Teruskan bersama kami.

Terima Kasih.

Anda juga mungkin berminat dengan :

Semakan Rebat Bil Elektrik 2021

Top 15 Telefon Pintar Bajet Untuk Pelajar

Semakan Insentif PTPTN Anak Sarawak


5 Langkah Mudah Bebaskan Rumah Anda dari Lalat

Hampir setiap isi rumah, di restoran, kedai makan juga warung, mengalami masalah lalat yang sentiasa mengelilingi makanan-makanan yang sedia terhidang atau terdedah.

Selain bunyinya yang sangat menjengkelkan, lalat juga mampu menyebarkan penyakit dan jangkitan.

Pelbagai jalan dan usaha untuk menghapuskannya.
Namun, kelibat serangga perosak ini masih juga kelihatan.

Di sini disenaraikan
5 Langkah Mudah Bebaskan Rumah Anda dari Lalat
 yang mungkin anda tidak pernah tahu untuk memastikan rumah anda bebas dari lalat yang menjengkelkan ini.

Isi Kandungan

1# Membuat Perangkap

Perangkap lalat dapat dihasilkan dengan mudah menggunakan barang-barang yang boleh didapati di sekitar rumah anda.

Perangkap cuka

Isikan 1 balang kosong  dengan cuka
secukupnya
.  Pastikan anda menggunakan cuka yang berbau kuat seperti cuka epal.

Tutup rapat bahagian mulut balang tersebut dengan balutan plastik dan tebuk beberapa lubang pada balutan plastik tersebut.

Ini membolehkan lalat masuk tetapi menghalangnya daripada keluar.

Perangkap buah-buahan

Lalat mudah tertarik dengan bau buah-buahan yang masak ranum, jadi anda boleh gunakan sedikit buah-buahan dan letakkan ke dalam balang.  Anda boleh tambahkan cuka jika anda mahu.

Tutup rapat bahagian mulut balang tersebut dengan balutan plastik dan tebuk beberapa lubang pada balutan plastik tersebut.

Lalat akan tertarik untuk masuk ke dalam balang tersebut apabila terbau bau buah-buahan tersebut.

Perangkap sabun

Anda perlu membuat campuran air dengan beberapa titisan cecair pencuci pinggan dan satu sudu cuka.  Anda boleh masukkan campuran tersebut ke dalam balang atau biarkan di dalam mangkuk kecil atau cawan.

Bau cuka akan menarik lalat ke perangkap tersebut dan sabun akan menyebabkan lalat terperangkap di permukaan air dan mati lemas.

2#Menggunakan Tumbuh-tumbuhan

Anda boleh cuba meletakkan tanaman karnivor, seperti
Venus Flytrap
, di tempat sering didatangi lalat. Tanaman ini memerangkap lalat dengan daunnya yang melekit dan terus menghadamkannya.

Anda juga boleh cuba meletakkan tumbuhan herba.  Antara yang disyorkan ialah pudina, daun selasih, daun salam,
wormwood
, l
avender dan marigold.
   Lalat tidak menyukai akan bau tumbuhan-tumbuhan herba ini.

3#Menghapuskan Tempat-tempat Pembiakan

Pastikan anda tidak meninggalkan pinggan-mangkuk yang kotor di dalam sinki dan tutup tong sampah yang terdapat sisa-sisa makanan.

Anda juga perlu memeriksa pada tuala dapur, terutamanya yang lembap.

Jangan lupa untuk membuang buah-buahan atau sayur-sayuran yang sudah terlampau masak atau telah busuk di dapur anda.

Ini semua bertujuan untuk mengelak dan memastikan lalat tidak bertelur di situ.

4#Minyak Aromaterapi

Lalat sangat tidak menyukai bau minyak aromaterapi.

Letakkan pewangi bauan
Eucalyptus
 atau
Lavender
 di dapur atau di kawasan yang digemari lalat untuk mengusir mereka.

Anda juga boleh mengisi botol dengan campuran air dan lima hingga sepuluh titis minyak serai.  Anda hanya perlu menyemburnya di sekeliling dapur anda.  Fokus semburan pada kawasan yang mudah dihinggapi lalat seperti sinki dan juga tong sampah.

5#Membasuh Bahan Mentah Sebelum Disimpan

Satu lagi langkah berjaga-jaga yang anda boleh dipraktikkan ialah dengan mencuci semua bahan runcit mentah yang telah anda beli.

Ia merupakan langkah yang bagus bagi mengelakkannya dihurung kerana lalat mudah tertarik dengan bauan atau kesan-kesan lekitan yang terdapat pada bahan-bahan tersebut.  Pastikan anda menyimpan semua bahan-bahan yang telah dibasuh tersebut dengan teratur.

Semoga dengan langkah-langkah mudah yang diberikan ini dapat membantu anda mencegah serangga perosak ini daripada memasuki rumah anda.


5 langkah penting untuk dilakukan jika serangga masuk di telinga anak

Bukan main panik lagi bila ada serangga masuk dalam telinga anak kita terutama sekali bila kita tak tahu yang serangga tu dah keluar ke belum sebenarnya. Melihat anak menangis juga sudah merisaukan kita,apatah lagi jika tahu ada serangga sudah memasuki telinganya. Ibu bapa jangan panik dahulu, mari lihat perkongsian daripada Dr luqman bukhari ini :

Siapa yang pernah tengok anak meraung sakit sebab ada ‘benda’ duk bergerak-gerak kat dalam telinga dia, mesti akan teringat sampai bila-bila.

Tiba-tiba je parent pun jadi panik, mati akal tak tahu nak buat apa bila terserempak keadaan macam tu.

Ni saya kongsikan 5 langkah penting nak kena buat kalau ada serangga tersesat masuk ke dalam telinga si kecil kita tu:

1. Tolong tenangkan diri kita dulu kemudian baru tenangkan anak. Dalam situasi kecemasan apa sekalipun, jangan panik sebab kita tak kan boleh nak bantu orang lain bila kita pun gelabah sama.

2. Elak jolok masuk cotton bud atau besi pengorek ke dalam telinga anak kita tu. Risiko saluran telinga tercedera jadi amat tinggi. Serangga tu pun mungkin akan tertolak masuk lebih jauh ke dalam.

3. Cepat cepat titiskan minyak zaitun atau baby oil ke salur telinga tu untuk kita lemaskan serangga kat dalam tu. Kalau biar lebih lama risau komplikasi lain berlaku.

4. Sekiranya mak ayah boleh nampak serangga tu kat hujung luar saluran telinga, keluarkan terus pakai jari kita atau gunakan pengepit kecil untuk tarik ia keluar.

5. Terus je ke hospital selagi mana serangga tu masih ada kat dalam telinga si kecil tu. Walaupun dah mati, tapi ia tetap boleh akibatkan jangkitan kat dalam telinga jika tak dikeluarkan.

Bantu saya
#
sebarkan
 tips penting ni pada semua mak ayah ye. Kesian kat si comel yang kesakitan sebab parent tak berapa pasti apa yang nak kena buat.

Semoga dengan perkongsian ini, Ibu bapa dapat mengawal situasi jika anak anda atau sesiapa sahaja yang serangga masuk ke dalam telinga. Semoga bermanfaat.

Kredit : Dr
Ahmad Luqman Bukhari
.


5 Makanan Pahit ini Berkhasiat untuk Anda!

Isi Kandungan

5 Makanan Pahit ini Berkhasiat untuk Anda!

Makanan manis nampaknya lebih popular kerana rasa enak dan sedap dimakan.  Sebaliknya, bagi makanan pahit sering dielakkan kerana dianggap buruk. Malah ada yang berpendapat bahawa rasa pahit itu sinonim dengan makanan beracun.

Hakikatnya, makanan dengan rasa pahit kaya dengan nutrien baik untuk kesihatan tubuh anda.

Mengapa makan makanan pahit baik untuk anda?

Sekiranya makanan bergula diketahui dapat meningkatkan gula dalam darah, membangkitkan rasa lapar, dan menjadi punca diabetes dan obesiti, maka makanan pahit adalah sebaliknya.

Tidak semua makanan pahit beracun, malah ia diperkaya dengan pelbagai nutrien yang tidak akan anda dapat dari makanan manis yang menjadi kegemaran anda.

Selain itu, tanpa menyedarinya, rasa pahit dari makanan ini sebenarnya dapat membantu anda mengawal selera makan, meningkatkan kerja hati dalam menghasilkan hempedu, serta melancarkan sistem pencernaan.  Secara tidak langsung, risiko barah, penyakit jantung, diabetes akan menjadi lebih rendah.

Pilihan makanan pahit yang boleh anda cuba di rumah

Jadi, berminat untuk mencuba makan makanan pahit? Berikut ada beberapa pilihan :-

1. Peria

Mendengar namanya, mungkin anda sudah dapat membayangkan bagaimana rasa sayur ini.

Namun, tahukah anda bahawa peria kaya dengan antioksidan? Itulah sebabnya, ia dipercayai dapat membantu mencegah serangan radikal bebas yang menyebabkan penyakit kronik dan mengurangkan risiko penyakit jantung dan diabetes.

Peria juga mengandungi dengan fitokimia, seperti triterpenoid, polifenol, dan flavonoid, yang telah terbukti memperlambatkan pertumbuhan sel barah di dalam badan.

2. Kulit buah sitrus

Kebiasaanya kita hanya makan isinya sahaja. Uniknya, serat putih dan kulit luar buah-buahan ini sebenarnya bermanfaat kerana mengandungi kandungan antioksidan flavonoid, terutama jenis hesperidin dan naringin di dalamnya.

Seperti yang telah anda ketahui, antioksidan penting untuk menguatkan sistem imun untuk mencegah pelbagai penyakit.

Tidak perlu keliru tentang cara memakannya. Anda boleh makan terus bersama buah sitrus atau boleh juga dikisar dan kemudian menambahkannya di dalam hidangan makanan atau minuman. Selain memberikan faedah kesihatan, aroma khas yang dihasilkan dari kulit buah ini akan menambahkan lagi rasa hidangan.

3. Sayuran
Cruciferous

Ia terdiri daripada beberapa jenis sayur-sayuran antaranya brokoli,
brussels sprouts
, kubis kerinting (kale), kubis bunga, sawi pakcoy, lobak putih, dan sawi.

Semua sayuran ini mengandungi sebatian glukosinolat yang bertanggungjawab memberi rasa pahit.  Bukan hanya itu, sayur-sayuran ini juga dilengkapi dengan fitonutrien, iaitu antioksidan dari kumpulan flavonoid, karotenoid, dan sulforaphane.

Semua bahan kimia semula jadi ini akan membantu hati dalam meneutralkan toksin, sekaligus mengurangkan kesan negatif kepada karsinogen yang berbahaya pada manusia.

4. Serbuk koko

Serbuk koko biasanya digunakan sebagai asas untuk membuat coklat.  Walaupun sinonim dengan rasa tidak sedap dan pahit, terdapat pelbagai faedah kesihatan yang dapat anda perolehi secara percuma dari makanan pahit ini.

Satu kajian menjelaskan bahawa serbuk koko mengandungi sejumlah polifenol dan antioksidan yang dapat melindungi fungsi jantung, melebarkan saluran darah, dan membantu mengurangkan keradangan.

Mineral tembaga, mangan, magnesium dan zat besi yang terdapat dalam serbuk koko juga memperkaya nutrien sihat di dalamnya.

5. Teh hijau

Kepahitan semula jadi teh hijau berasal dari kandungan katekin dan polifenolnya yang kuat, terutamanya epigallocatechin-3-gallate (EGCG).

Menariknya, khasiat di sebalik teh hijau bukan sahaja berperanan menyokong kesihatan tubuh. Ia juga bertindak sebagai antioksidan dan anti-inflamasi yang membantu melawan serangan radikal bebas, untuk mengurangkan risiko penyakit jantung.


5 NGO Dipercayai Untuk Misi Bantuan Banjir

Misi bantuan banjir
selalunya akan mendapat sambutan luar biasa dari masyarakat. Tahap kemanusiaan dalam menghulurkan bantuan rakyat Malaysia seharusnya layak mendapat pujian. Masakan tidak, dengar sahaja di mana pihak yang memerlukan bantuan, berduyun-duyun berebut untuk menghulurkan bantuan.

Sekarang, seperti yang ramai sedia maklum, beberapa negeri terutama Pantai Timur tanah air sedang hangat diuji dengan bencana banjir. Sudah tentu pelbagai agensi atau individu beramai-ramai membuka tabung sumbangan banjir untuk mangsa terlibat.

Walaupun itu satu usaha yang sangat baik, tapi ada juga beberapa kes yang ada pihak mengambil kesempatan atas kesusahan orang lain dan menaguk di air yang keruh. Sumbangan yang sepatutnya dihantar pada mereka yang memerlukan disambar oleh pihak tertentu dan tidak dapat dimanfaatkan oleh mangsa banjir.

Ia sedikit sebanyak memberi kegusaran pada hati pada sesetengah penyumbang untuk menghulurkan sumbangan di atas nama misi bantuan banjir.

Isi Kandungan

Senarai NGO

Di sini, kami senarai 5 NGO atau badan bukan kerajaan yang boleh dipercayai untuk sama-sama kita hulurkan bantuan.

Yayasan Raja Shamri

Sosok tubuh hebat ini, Raja Shamri atau lebih dikenali Abang Raja dalam kalangan kenalan ataupun masyarakat sangat aktif membantu mangsa banjir. Ianya bermula sejak Bah Kuning luar biasa di Kelantan pada tahun 2014 dahulu dan pada ketika itulah Abang Raja wujudkan NGO yang diberi nama Third Force.

Kini, rangkaian NGO Third Force di bawah kelolaannya dikembangkan ke seluruh negara. Misi bantuan banjir yang dilakukannya bukanlah sesuatu yang baru, tapi aktiviti sukarelawan ini berlangsung sejak sekian lama.

Disebabkan itu, masyarakat tidak perlu meragui usaha yang dilakukan oleh Abang Raja ini dan semestinya sumbangan kita hulurkan sampai kepada mereka yang selayaknya.

Meskipun dilahirkan tanpa kedua belah kakinya, insan hebat ini mamu buktikan kekurangan diri bukanlah penghalang untuk menjadi manusia yang memberi manfaat pada orang lain.

Sesiapa yang berminat untuk menyumbang, boleh menggunakan akaun Bank Islam Malaysia Berhad (0309001006666340)- Tetuan Yayasan Raja Shamri. Atau boleh juga terus mendapatkan info di laman facebook rasmi beliau
Raja Shamri
.

Muslim Care Malaysia Society (MCMC)

Cetusan penubuhan Muslim Care bermula di atas rasa tanggungjawab sebagai umat Islam untuk membantu mangsa gempa bumi di Iran dan Turki beberapa tahun yang lalu. Pada waktu itu sumbangan derma orang ramai walaupun terkumpul dilakukan dengan cara yang tidak tersusun.

Justeru itu, apabila tragedi Tsunami melanda umat Islam Acheh dan Meulaboh serta beberapa negara lain, situasi tersebut menguatkan lagi azam Muslim Care untuk menubuhkan dan menggerakkan Misi Kemanusiaan Tanpa Sempadan Muslim Care dengan seberapa segera.

Untuk misi bantuan banjir kali ini, Muslim Care Malaysia Society (MCM) sedaya upaya cuba meluaskan bantuan agar lebih ramai menerima manfaat. Makanan panas dimasak lagi untuk dijamah oleh mangsa sebelum malam menjelma.

Bagi yang ingin menyumbang, dijemput ke laman
website rasmi Muslim Care
 atau boleh juga mendapatkan maklumat di laman facebook rasmi
Muslim Care Society
 . Atau antara cara lain yang boleh dilakukan untuk menyumbang adalah boleh terus membuat transaksi ke akaun:

MUSLIM CARE MALAYSIA

564490413882 (MAYBANK)

14014010147470 (BANK ISLAM)

1101744599 (BANK RAKYAT)

atau ke akaun

PERTUBUHAN PENYAYANG ISLAM MALAYSIA (8604171675 (CIMB)

Slip sumbangan boleh dimaklumkan kepada exco Muslim Care untuk rekod dan dokumentasi.

Hotline : 011-50050035

En Johari : 016-9978323

En Safuan : 013-4886447

Cik Suryana : 011-2194119

Muslim Volunteer Malaysia (MVM)

Pertubuhan Sukarelawan Muslim Malaysia atau lebih dikenali sebagai Muslim Volunteer Malaysia secara sah berdaftar dengan Pendaftar Pertubuhan pada 30 Disember 2014. NGO yang diasaskan oleh sekumpulan anak muda yang diketuai oleh Muhammad Bin Jantan ini sudah mula aktif menjalankan aktiviti sejak pertengahan 2014 dan mula beroperasi sepenuhnya pada 2016.

Sehingga kini, MVM mempunyai 19 orang kakitangan yang bertugas sepenuh masa untuk memastikan kelancaran pengurusan projek dan tanggungjawab sosial yang lain. Objektif utama MVM adalah memfokuskan kepada pembangunan asnaf dan sukarelawan anak muda. Terdapat 5 segmentasi projek iaitu MVM Hope, MVM Touch, MVM Relief, MVM Unity dan MVM Reach.

Harapan MVM adalah untuk memperluas dan memperkasakan penglibatan anak muda dalam aktiviti sukarelawanan dan kebajikan dalam dan luar negara.

Untuk banjir ketika ini, sukarelawan MVM sedang giat membantu mangsa banjir di negeri Perak. Sebanyak RM50,000 sumbangan untuk menjayakan misi banjir kali ini.

Antara barang yang MVM salurkan adalah makanan asas, set tilam, bantal, tikar getah dan lain-lain. Justeru, sumbangan dari masyarakat sangat dialu-alukan agar lebih ramai mangsa banjir mendapat manfaat dari misi bantuan banjir kali ini.

Sesiapa yang berhasrat untuk menyumbang, boleh terus ke:

Sumbangan secara online

Sumbang ke mana-mana akaun atas nama Pertubuhan Sukarelawan Muslim Malaysia di:

Maybank (56480 164 7699)

Email:
[email protected]

Reference : Banjir 2022

Yayasan Ikhlas

Yayasan Ikhlas adalah sebuah badan yang ditubuhkan mengikut Akta Pemegang Amanah (Pemerbadanan) 1952 (Akta 258) pada 5 Mac 2009 yang bertujuan untuk meringankan kesusahan di kalangan anak-anak yatim, orang kurang upaya, fakir dan mereka yang dilanda musibah akibat daripada sebarang malapetaka serta untuk memberi suatu biasiswa atau insentif kepada individu atau kumpulan atas kerja-kerja pelajaran atau kerja-kerja penyelidikan di Malaysia.

Selain itu juga, NGO ini turut giat membantu pelbagai masyarakat dalam dan luar negara. Berikutan banjir dalam negara yang semakin buruk, Yayasan Ikhlas tidak terkecuali untuk menghulurkan sumbangan dan mengajak beramai-ramai turut menyumbang.

Oleh itu, bagi orang ramai yang ingin turut membantu mangsa banjir, boleh terus ke laman
facebook
 rasmi Yayasan Ikhlas atau
website rasmi Yayasan Ikhlas
 atau terus menyumbang di akaun Maybank (562834636228).

Ameerah Terengganu

Ameerah merupakan NGO dari Pas yang mengfokuskan kepada isu-isu wanita. Selain aktif melakukan pelbagai aktiviti seperti ceramah motivasi, Ameerah turut giat aktif dalam aktiviti kesukarelawan.

Untuk misi bantuan banjir kali ini,
Ameerah Terengganu
 turut mensasarkan kutipan untuk menyiapkan KIT WANITA dan barang keperluan lain sebanyak RM 50,000.00. Antara keperluan itu ialah tuala wanita, seluar dalam dan lain-lain.

Justeru, sesiapa yang berminat untuk menyumbang boleh salurkan ke no akaun deh (CIMB : 8603354723)-Pertubuhan Hawa Harmoni Sejahtera Terengganu atau hubungi Puan Ainun Solehah di talian: 0145183641.

Berikut adalah antara NGO yang aktif sekian lama dalam dunia kesukarelawan ini. Orang ramai yang berhasrat untuk menyumbang boleh terus ke NGO yang disenaraikan untuk sebarang maklumat lanjut.

Namun, bagi mangsa banjir pula, sebarang bentuk bantuan boleh terus rujuk
Bantuan Dari Kerajaan
 untuk memohon sebarang jenis bantuan. Moga bermanfaat!


5 Penjara Paling Menarik di Dunia

Penjara satu tempat yang paling tidak digemari oleh para penjenayah.  Dengan keadaan terkurung di kandang besi serba kekurangan tanpa mengetahui dunia luar.

Sudah semestinya mereka akan sedaya upaya mengelak dari terkurung di sini tetapi bagaimana pula jika penjara itu serba mewah dan selesa? Mungkin mereka akan rela untuk masuk ke penjara.

Dikongsikan 5 Penjara Paling Menarik di Dunia untuk tatapan anda semua.  Semestinya anda akan teruja melihatnya.

Isi Kandungan

1. Penjara Halden, Norway

Sebuah penjara mewah di Norway yang menempatkan banduan ganas.  Persekitaran penjara ini diberikan jolokan “Penjara Paling Berprikemanusiaan di Dunia”.

Bilik penjara ini dilengkapi dengan semua fasiliti seperti sebuah bilik hotel,  selain itu terdapat fasiliti yang lain seperti tempat beriadah dan bilik rakaman.

2. Association For Protection and Assistance to Convicts (APAC), Brazil

Tidak seperti sebuah penjara biasa, ia lebih kepada sebuah pusat pemulihan.  Di sini banduan dibenarkan bebas kemana sahaja.

Tujuan utama bukan untuk memenjarakan banduan tetapi lebih untuk membantu mereka melalui sesi rehab.

Banduan di sini akan dibenarkan mengunjungi ahli keluarga selama 2 hingga 3 hari sebelum kembali semula ke penjara.

3. Penjara Aranjuez, Spain

Penjara ini dibina khas untuk banduan yang telah bekeluarga.  Ia dibina supaya banduan yang mempunyai anak masih boleh berhubung dengan anak mereka.

Banduan akan menerima bilik yang dihias dengan perhiasan dan perabot untuk kanak kanak. Anak-anak mereka bebas untuk kemana-mana kecuali pada waktu malam.

Apabila anak mereka berumur 3 tahun, banduan tersebut akan dipindahkan ke penjara yang biasa.  Namun begitu ada banduan yang sengaja mengandung ketika dipenjarakan, semata- mata mahu ditempatkan di sana.

4. Penjara Baston, Norway

Mendapat gelaran sebagai “Penjara Paling Cantik di Dunia”.

Banduan di sini tidak tinggal di dalam bilik penjara tetapi seperti tinggal di dalam rumah.  Mereka mempunyai bilik sendiri,  berkongsi dapur dan ruang tamu yang sama.  Apa yang lebih menarik setiap banduan akan menerima duit elaun sebanyak $90 sebulan, selain dibenarkan bekerja untuk mendapatkan pendapatan sampingan.

Mereka hanya diberikan makan satu kali sehari.  Selebihnya mereka memasak atau membeli makanan sendiri pada setiap hari.  Hanya 5 orang pegawai penjara yang ditugaskan bagi menjaga banduan yang terdiri daripada perompak, pembunuh, perogol dan lain-lain.

Statistik menunjukkan hanya 16 peratus sahaja banduan yang dilepaskan kembali ke penjara tersebut.  Ini satu peratusan yang rendah jika dibandingkan dengan negara Eropah yang lain dimana 70 peratus banduan akan kembali semula.

5. Penjara San Pedro, Bolivia

Terletak di daerah La Paz, Bovilia, dianggap sebagai “Penjara yang Paling Unik di Dunia”. Berbeza dengan penjara yang lain, penjara ini diuruskan sendiri oleh banduan.

Ia seperti sebuah kawasan perumahan yang besar, terdapat pelbagai fasiliti termasuk restoran, kedai dan kilang menghasilkan dadah.  Banduan juga  boleh membawa keluarga mereka tinggal di sini.

Banduan juga dipaksa untuk membayar yuran untuk berada di sana.  Bilik penjara pula dikategorikan kepada 3, 4 ataupun 5 bintang.  Banduan baru akan dikenakan bayaran untuk tinggal di dalam bilik penjara, bagi yang tidak mempunyai wang akan tidur di kaki lima ataupun di luar bangunan.


5 Resepi Kek Guna Blender Jer

Kek merupakan sejenis makanan atau pemanis mulut yang memang sudah tidak asing lagi kepada semua orang. Tidak kiralah dikalangan budak kecil sehingga yang dewasa.

Saya sendiri suka makan kek. Asal dengar nama kek, pasti sudah terbayang bentuk kek yang cantik dan comel hiasan krimnya dan rasa keenakan keknya. Gluppp.. tertelan air liur la pulak.

Adakah korang peminat tegar kek? atau sekadar rasa nak mencuba resepi tapi mixer tiada atau rosak? Jangan jadikan alasan tiadanya mixer untuk buat kek yang anda idamkan.

Tapi…jangan pula korang guna blender bekas lada. Nanti dapat perasa baru pula kek korang. Kek Pedas Mudah Guna blender.

Kali ini saya akan kongsikan 5 resepi kek guna blender jer nak buat. Tak payah mixer-mixer bagai.

Isi Kandungan

RESEPI KEK PISANG

Bahan-Bahan :

*Tepung Gandum 2 cawan

*Soda Bikarbonat 1 tsp

*Baking Powder 1 tsp

*(Ayakkan yg bertanda *) ketepikan seketika

*Bahan (Blender)

*Pisang 6 biji besar klw pisang kecik letak dalam 10 biji

*Telur 3 biji Gred B

*Minyak jagung 1 cawan sis guna jenama Daisy

*Gula 1/2 cawan gula putih

*Gula 1/2 cawan gula perang

*Esen Vanilla 1 tsp

*perasa pandan @ perasa pisang letak dalam 1@2 titis..x letak pun xapa

RESEPI UNTUK 12 BIJI PISANG BESAR

Bahan-bahan:

*Tepung Gandum 4 cawan

*Soda Bikarbonat 2 tsp

*Baking Powder 2 tsp

(*Ayakkan yg bertanda*) ketepikan seketika

*Bahan (Blender)

*Pisang 12biji besar / 15 biji klw sedang²

*Telur 6 biji

*Minyak jagung 2 cawan@boleh guna minyak masa pun boleh..tpi sis guna minyak jagung ya jenama Daisy

*Gula pasir 1 cawan

*Gula perang 1 cawan

*Esen Vanilla 1/2 tsp

*perasa pandan @ perasa pisang letak dalam 2 titis..tak letak pun tak apa

Cara-cara:

1 – Ayakkan tepung gandum, soda bikarbonat dan baking powder

2 – Satukan pisang, gula pasir&perang, minyak, telur,perasa pandan 2 titis..yg perasa pandan x letak pun boleh..dan esen vanilla dalam blender..sis blender dalam 2@3 minit begitu

3 – Blend seketika utk mixkan dia

4 – Satukan bahan ayak dengan bahan blend, kacau sebati… Guna
[email protected]
 sis guna hand mixer

5 – Sediakan loyang dengan sapukan planta …sis guna jenama planta serbaguna.. untuk bagi kek tak melekat di loyang

6 – Masukkan dalam loyang dan bakar api atas bawah..suhu 150@170.. sminit sis letak dlm 40@60 bgitu..saya putar yg guna api atas bawa ye..sis agak2 jak masak dia..cucuk guna garfu ya untuk tahu masak ka belum..klw masi belum masak putar lagi masa dlm 20@40 minit bgitu, klw x melekat dah masak da tu..klw msak dah masa dia belum habis..bagi putar pigi 0 jak bgi mati
 mengikut oven masing²

sumber :
FB
ميه سلميه

RESEPI KEK CHEESE LELEH

Bahan-bahan:

*2 biji telur gread A

1 cawan tepung gandum

*1/2 cawan gula (saya kurangkan)

*2 sudu susu pekat

*1sb ovalate

2sb susu tepung

1sk baking powder

1sk soda birkabonat

*1sk esen vanilla (saya guna perisa vanilla)

1/4 cawan minyak masak

Cara-cara:

1.Blender bahan bertanda * hingga putih gebu.

2.Ayak tepung,baking powder dan soda birkabonat

3.Satukan adunan yg dah blander gebu tadi bersama bahan ayak. Masukkan susu tepung.

4.Last skali letak minyak masak dan gaul sebati

5.Tuang adunan dalam aluminium foil atau loyang. Guna bekas aluminium kecil tu kukus dlm 20@25 minit je.

6.Guna acuan plastik pun bole jg. masa kukus sama.

*Guna loyang 30 atau 40 minit atau hingga masak.

Topping

150g cream cheese

1 cawan whipping cream

1/2 cawan susu pekat

Cheddar cheese diparut secukupnya

P/s: Blender sampai sebati je. Jangan lama2 ok.

Bila kek dah sejuk, belah kek kepada 2 bahagian. Letak topping sedikit ditengah pastu tutup balik baru tuang habis topping tadi. Last skali boleh tabur cheddar cheese banyak mana korang nak. Simpan kejap dalam 1 jam di peti sejuk pastu dah boleh makan. Senang jee.

Kalo xnak pun takpe bole je pakai acuan plastik yang lubang tu pun ok je.

selamat mencuba.

credit : NorAzizah Razali

RESEPI KEK COKLAT MOIST

*Bahan untuk di blend:

– 1 cawan susu cair/air biasa

– 1 cawan susu pekat

– 1 cawan serbuk koko

– 1 cawan gula

– 1 cawan minyak masak@minyak jagung

– 3 biji telur

– Secubit garam

*Blend kesemua bahan ni dalam masa kurang 5 minit.

*Sementara tu panaskan kukusan hingga mendidih.

*Bahan untuk di ayak:

– 1 1/2 cawan tepung gandum

– 1 sudu kecil bikabonat soda

– 1 sudu kecil baking powder

*Satukan kesemua bahan yg di blend td bersama bahan yg tlh diayak.. kacau rata kesemuanya.

Dah rata tapis adunan utk elakkan ketul2.. masukkan dalam loyang yang disapu majerin supaya tak melekat. Kukus lebih kurang 45 hingga 50 minit.. Dan balut tudung pengukus untuk elak air jatuh ats kek..

Untuk topping saya guna

1/2 cwn susu pekat

1/2 cwn sebuk koko

3 sudu susu cair/air biasa

2 sudu butter@majerin@minyak

Masak atas api (double boil) sampi sebati dan agak pekat.

Dan bile kek sejuk dah boleh siram……

Selamat mencuba.

Senangnya nak buat kek, tak perlu guna mixer. Hanya masukkan semua adunan dalam pengisar dan terus kukus. Selepas siap dikukus, curahkan coklat sehingga meleleh, yummeh.

kredit :
FB

Resepi Kek Pandan Kukus

Bahan-bahan

3 biji telur (saya guna gred B)

1/2 cawan gula halus

1/4 cawan minyak masak

1/4 cawan susu pekat manis

1 sudu besar ovalette

1 penutup esen vanila (guna saja penutup botol esen vanila. 1 penutup lebih kurang 1 sudu kecil)

1 penutup perisa pandan

1 penutup pewarna hijau

1 cawan tepung naik sendiri

Cara penyediaan

Panaskan pengukus dengan api sederhana.

Blend dahulu telur dan gula lebih kurang 2 minit.

Kemudian masukkan minyak, susu pekat, ovalette, esen vanila, perisa pandan dan pewarna. teruskan blend lebih kurang 2-3minit.

Keluarkan campuran tersebut dalam mangkuk dan tambahkan tepung ke dalamnya sedikit demi sedikit.

Letakkan kertas minyak pada loyang dan sapukan minyak pada loyang tersebut bagi mengelakkan kek yang sudah masak melekat.

Tuangkan dan tapis adunan tadi ke dalam loyang bagi memastikan tiada ketulan tepung.

Kukus selama sejam.

Alatan yang perlu ada di rumah untuk menyediakan kek pandan ini

Cawan (pastikan guna cawan yang sama ye setiap kali sukatan dibuat)

Loyang (saya guna saiz kecil saja lebih kurang diameternya 7″)

Kertas minyak (kalau tiada poun tak mengapa rasanye sebab nanti sapukan minyak je pada loyang)

Blender (Saya guna blender pensonic yang murah tu je)

Penapis (saya guna tapis teh je tapi yang saiz besar)

Periuk pengukus

#Sedikit tips

Balut penutup periuk kukus dengan tuala tebal supaya air tidak jatuh pada permukaan kek (Saya pernah cuba guna kain perca tapi tidak menjadi). Rujuk gambar di bawah.

Biarkan kek sejuk lebih kurang 1/2 -1 jam sebelum dipotong.

RESEPI KEK OREN

Loyang persegi: 9″

Bahan-bahan:

1 biji buah limau – limau sunquick yang tiada biji

1 cawan minyak/minyak jagung

2 cawan gula halus (guna 1 cawan sahaja)

3 biji telur

2 cawan tepung gandum *

1 sb baking powder * (* ayak bersama)

Beberapa titis pewarna/perisa oren

Cara-cara:

Cuci buah limau. Potong dan buang biji serta urat putih di tengah-tengahnya. Potong lagi buah limau kecil-kecil bersama kulitnya sekali.

Masukkan buah limau ini ke dalam pengisar bersama minyak, gula dan telur. Kisar hingga halus.

Tuang bahan  yang dikisar ke dalam mangkuk dan masukkan bahan ayak sedikit demi sedikit sambil dikacau sebati.

Tuang adunan ke dalam loyang yang telah digris dan beralas dengan kertas baking.

Bakar di dalam oven yang telah dipanaskan pada suhu 170C selama 40 minit – 1 jam atau sehingga masak. Saya bakar pada suhu 150C selama 50 minit.

Nota
:

Sedap juga dibuat cupcake atau dikukus. Saya bakar pada 150C selama 50 minit.

Sumber
:
Azie Kitchen


5 Resepi Puding Mudah dan Cepat

Setiap kali bulan Ramadhan,
setelah seharian berpuasa,
sememangnya pelbagai makanan atau minuman  menjadi keinginan kita semua,  antaranya pencuci mulut ini iaitu puding. Tetapi ramai tidak tahu sebenarnya ada
resepi puding
 special yang sangat mudah dan cepat untuk dimasak.

Dengan penyediaannya yang sangat mudah dan  tidak memakan masa lebih daripada 1 jam.  Ia menjadi pilihan ramai untuk dijadikan hidangan pencuci mulut sewaktu berbuka.

Jadi, mari kita semak, 5 resepi puding mudah dan cepat yang boleh anda cuba.

Memang senang dan dapat berjimat di musim PKPB ini!

Isi Kandungan

RESEPI 1  :  PUDING ROTI KISMIS

Bahan-bahan:

6 keping roti

30 gm mentega dicairkan

80 gm kismis

4 biji telur dipukul

475 ml susu segar

150 gm gula halus

1 sudu kecil esen vanilla

Cara Penyediaan:

Carik- carik kecil kesemua 6 keping roti tadi dan susun atur ke dalam bekas yang bersesuaian.

Tuangkan sama rata mentega yang dicairkan tadi ke atas roti. Selepas itu taburkan kismis ke atasnya.

Di dalam ‘mixing bowl’ pukul rata telur , susu segar, gula dan esen vanila. Setelah siap tuangkan ke atas mangkuk yg berisi roti tadi.

Bakar di dalam oven dengan suhu 175 C selama 45 minit.

Boleh dihidangkan panas-panas atau simpan dalam peti sejuk. Terpulang pada citarasa anda!

*Resepi asal oleh
beancurd
 dari MyResipi.com (
http://www.myresipi.com/recipes/2396-puding-roti
)

RESEPI 2  :  PUDING KARAMEL

Bahan-bahan:

400cc (400ml) susu segar/susu cair

5 sudu besar gula halus

3 biji telur – pada suhu bilik

2 biji telur kuning – pada suhu bilik

2-3 titik esen vanila

(Karamel)

5 sudu besar gula

2 sudu besar air

Cara Penyediaan:

Sediakan karamel: Masukkan gula ke dalam periuk dengan 1 sudu besar air. Masak di atas api sederhana. Bila nampak sedikit perang, masukkan 1 sudu lagi air. Masaklah sehingga perang. Tuang ke dalam loyang. Ketepikan.

Masukkan telur dan kuning telur ke dalam mangkuk. Sambil dikacau masukkan gula sedikit demi sedikit. Kacau dengan perlahan sehingga sebati. Jangan biarkan berbuih.

Dalam periuk lain masukkan susu dan esen vanila. Panaskan sehingga 60 degree. Jangan sampai mendidih.

Dengan susu yang masih panas lagi, masukkan sikit demi sedikit susu ke dalam telur tadi. Kacau sehingga sebati. Tuang ke dalam loyang yang ada karamel tadi.

Tutupkan loyang dengan 2 lapis aluminium foil. Kukus dengan api sederhana selama 30 minit.

Atau boleh juga dibakar di dalam oven. Tapi perlulah diletakkan air suam ke dalam dulang pembakar. Bakar selama 40-45 minit pada suhu 150 degree.

Bila dah masak. Jangan buka aluminium foil. Biarkan 5 minit. Kemudian bolehlah dibuka.

Bila sejuk bolehlah disimpan dalam peti ais.

*Kredit : Resepi asal oleh
yani
 dari MyResipi.com (
http://www.myresipi.com/recipes/82-puding-karamel
) Gambar  : Alya

RESEPI 3 :  PUDING BELANG

Bahan-bahan:

10gm serbuk agar2

200gm gula

2 1/2 cawan air

1 tin susu cair

3 sudu besar butter

3 sudu besar tepung jagung

2 biji telur

1 sudu besar serbuk koko dibancuh dgn sedikit air panas (jun guna coklat emulco)

sedikit pewarna kuning

Cara Penyediaan:

Masak agar2 dengan air dan gula hingga hancur.

Telur dipukul, masukkan tepung jagung dan susu cair. pukul sebati. tuangkan kedalam agar2 tadi.

Masukkan butter. mendidih, tutup api. bahagi kepada dua.

Satu bghn dicampur pewarna kuning dan satu lagi dicampur koko.

Tuang sesenduk warna kuning, sejukkan sekejap, tuang pula warna coklat dibahagian tengah sedikit..ulang hingga habis.

Sejukkan dan hidangkan.

*Resepi asal oleh
junjs11
 dari MyResipi.com (
http://www.myresipi.com/recipes/1367-puding-belang
)

RESEPI 4 : PUDING CUSTARD COCKTAIL

Bahan-bahan:

5 cawan susu segar/sejat

3-4 sb tepung custard

4 sb gula pasir

1 sk esen vanilla

secukup cocktail buah ikut pilihan

Cara Penyediaan:

Tepung custard dilarutkan bersama 1 cawan susu yang ada. Masak lebihan susu dengan gula hingga mendidih dan masukkan larutan tepung custard tadi dan kacau terus hingga pekat. Matikan api dan biarkan sejuk.

Simpan custard di dalam bekas bertutup supaya permukaan custard tak berkulit.

Bubuh secukup buah cocktail ke dalam gelas hidangan. Tuang custard secukupnya di atas cocktail ketika ingin menghidang.

*Resepi asal oleh
kakfida
dari MyResepi.com (
http://www.myresipi.com/recipes/20672-custard-cocktail-mudah
)

RESEPI 5 : PUDING RICH CHOCOLATE

Bahan-bahan:

1/2 cawan serbuk koko

1 cawan gula

1/2 cawan susu tepung

1/2 sudu teh garam

4 1/4 cawan air

4 sudu besar tepung jagung

1/2 sudu teh esen vanilla

3 sudu besar butter

1 paket serbuk agar2 (10-11gm)

Cara Penyediaan:

Campurkan semua bahan kecuali butter dan kacau selalu hingga mendidih.

Masukkan butter, kacau hingga pekat.

Angkat dan masukkan kedalam loyang atau acuan yg disukai.

Psssttt! ni akak tambah cara yer..untuk puding ni n puding2 lain, kalu nak senang keluarkan bila dah beku, basahkan dulu acuan sebelum memasukkan puding..bila dah beku, insyaAllah senang nak keluarkan.

*Resepi asal oleh
junsjs11
 dari MyResepi.com (
http://www.myresipi.com/recipes/1071-rich-choc-pudding
)

Anda Dah Cuba Resepi Puding yang Mana?

Bagi pengemar puding, ia sungguh membangkitkan selera bukan. Dengan menggunakan bahan-bahan yang mudah didapati, anda dapat menyediakan hidangan pencuci mulut yang sangat lazat ini. Selamat mencuba!


5 Resipi Kek Viral & Sedap Boleh Masak Tanpa Guna Oven

Bulan Ramadhan ni pasti ada di antara kita yang nak atau teringin sangat makan kek. Masalahnya oven tiada. Beli dekat bazaar, bazaar Ramadhan pun tiada tahun ni. Takkan nak batalkan niat nak makan kek tu begitu saja.

Jangan risau penulis kongsikan beberapa resepi kek sedap yang boleh dimasak walaupun anda semua tiada oven. Ini antara resipi-resipi kek kukus viral yang ada dikongsi di group Masak Apa Hari Ni yang sedap dan boleh anda cuba. Pasti puas hati. Bolehlah cuba buat untuk juadah berbuka.

Isi Kandungan

1. KEK SUSU KUKUS

BAHAN-BAHAN:

2 cawan tepung gandum

1 cawan gula halus

3 sudu besar susu pekat manis

1 cawan susu cair

4 biji telur size A

1 sudu teh esen vanila

1 sudu besar ovellete

1/4 sudu teh garam halus

1/4 cawan minyak jagung

CARA MEMASAK:

Putar telur, gula, ovalette, susu cair, susu pekat manis, esen vanilla dan garam menggunakan mixer sehingga putih gebu.

Kemudian masukkan minyak jagung dan tepung agndum. Putar lagi hingga sebati.

Bahagikan adunan ke dalam 4 mangkuk yang sama saiz. Warnakan dengan pewarna kuning, coklat, merah dan hijau. Kacau rata.

Ambil loyang dan sapukan mentega. Kemudian tuang adunan berselang-seli ke dalam loyang.

Letak loyang dalam periuk kukusan yang telah dipanaskan terlebih dahulu. Tutup dengan rapat ( tudung periuk diikat dengan kain supaya kek tidak menjadi bantat.).

Kukus selama 35 minit guna api sederhana.

Bila kek masak, angkat dan sejukkan. Sedia untuk dinikmati.

Kredit resipi & foto: Wan Wok

2. KEK COKLAT MOIST KUKUS

BAHAN-BAHAN:

1 1/2 cawan tepung gandum(*)

1 sudu teh baking powder (*)

1/2 sudu teh soda bikarbonat (*)

1/2 cawan serbuk koko (*)

1 cawan minyak masak

1 cawan susu cair

1/2 cawan susu pekat

7 sudu makan gula

1 sudu teh garam

1 sudu makan ovalette

2 biji telur gred A

CARA MEMASAK:

Satukan bahan-bahan bertanda (*) dan ayak. Ketepikan.

Masukkan bahan-bahan lain ke dalam mesin pengisar. Kisar sampai sebati.

 Tuang adunan ke dalam bekas mengandungi bahan diayak tadi. Kacau hingga sekata. Jika nak kek berwarna lebih hitam menawan, tambahkan sedikit coklat emulco. Jika nak kek lebih enak, boleh juga tambahkan coklat rice secukupnya ke dalam adunan kek.

Ambil loyang dan sapukan marjerin. Kemudian tuang adunan kek.

Kukus kek selama 1 jam menggunakan api sederhana. Pastikan periuk kukusan dipanaskan terlebih dahulu.

Balut penutup periuk kukusan dengan kain bagi mengelakkan wap air menitis ke atas kek.

Untuk topping, panaskan susu cair, susu pekat dan coklat masakan guna kaedah double-boil. Bila coklat dah larut, masukkan sedikit shortening. Sukatan agak-agak sahaja.

Untuk hias kek, bila dah masak, biarkan kek dan topping agak suam terlebih dahulu baru dituang ke atas kek. Tuang separuh topping sahaja. Simpan kek dalam peti sejuk selama 30 minit, keluarkan dan barulah dituang baki topping tadi.

Sedia untuk dinikmati.

Kredit resipi & foto: Ana Mariana Ismail

3. KEK MILO KUKUS

BAHAN A :

1 cawan milo

1 cawan gula pasir

1 cawan susu pekat manis

1 cawan minyak

1 cawan air panas

BAHAN B :

3 biji telur gred A – pukul hingga kembang

BAHAN C :

2 cawan tepung gandum

1 sudu teh baking powder

1 sudu teh soda bikarbonat

(semua bahan ayak bersama)

CARA MEMASAK :

Satukan semua bahan A dan kacau rata hingga tiada ketulan milo.

Kemudian masak sekejap atas dapur hingga sebati. Tidak perlu masak sampai mendidih.

Masukkan bahan B dan C ke dalam bahan A. Adun hingga sebati.

Ambil loyang bersaiz 8×8 dan oles dengan sedikit minyak. Tuang adunan kek tadi.

Panaskan periuk kukusan dan kukus kek selama 45 minit.

Kredit resipi & foto: Sarimah Samsuri

4. KEK PANDAN

BAHAN A :

5 biji telur

1 sudu besar ovellete

1/4 cawan minyak jagung

1 cawan gula aising

1 sudu perasa pandan

Pewarna hijau ( dark green) secukupnya

BAHAN B ( DIAYAK)

1 1/2 cawan tepung gandum

1 sudu kecik soda

1 sudu kecik baking powder

CARA MEMASAK :

Satukan bahan A dan putar hingga gebu.

Kemudian masukkan bahan B sedikit demi sedikit hingga rata.

Akhir sekali masukkan pewarna hijau.

Kukus kek selama 45 minit atau hingga kek masak. Kalau masak dalam bekas seperti dalam gambar, masanya hanya 20 minit sahaja.

Bila sejuk, bolehlah terus dimakan atau dihias dengan krim dan parutan keju.

Kredit resipi & foto: Norhidayah Abdullah

5. KEK PISANG COKLAT MOIST KUKUS

BAHAN A :

3 biji telur

3/4 cawan gula halus

1 sudu besar ovelatte

1 cawan minyak jagung@mentega dicairkan

1/2 cawan susu pekat

2 sudu susu cair

1 cawan pisang dilenyek

Sedikit garam

Sedikit esen vanilla

BAHAN B :

2 cawan tepung gandum – diayak

1/2 sudu besar soda bicarbonat – diayak

1/2 sudu besar baking powder – diayak

3 sudu besar serbok koko

1 sudu kecil perasa coklat emulco

CARA MEMASAK :

Pukul telur dan gula hingga kembang. Masukkan ovalette dan pukul lagi.

Tambahkan susu pekat, minyak, susu cair dan garam. Adun lagi selama 4-5 minit hingga kembang dan barulah dimasukkan pisang.

Masukkan tepung yang telah diayak sedikit demi sedikit dan kacau rata.

Bahagikan adunan kepada 2 bahagian. Satu dibiarkan pada warna asal satu lagidimasukkan serbuk koko. Gaul rata.

Oleskan minyak pada acuan dan masukkan adunan kek tadi dan Kukus selama 30 minit.

Sedia untuk dinikmati.

Kredit resipi & foto: Nur Aisya

Sumber:
MAHN


5 Sebab Anda Tidak Boleh Beri Bayi Minum Air Masak

Isi Kandungan

ADAKAH MEMBAHAYAKAN BAYI JIKA DIBERI MINUM AIR MASAK?

Air masak tidak diragui lagi sememangnya bagus untuk kesihatan kita semua tetapi bukan untuk bayi.

Bayi yang berumur bawah 6 bulan disarankan
menyusu secara eksklusif
 bagi 6 bulan pertama dan lebih bagus lagi bayi menyusu dengan susu ibu.  Penyusuan secara eksklusif bermaksud hanya minum susu semata-mata, tanpa diberi makanan atau minuman tambahan, termasuklah air masak.

Sesetengah doktor berpendapat, bayi yang diberi susu formula boleh diberikan sedikit air masak kerana dengan memberinya minum dengan banyak dapat mendedahkan bayi kepada risiko bahaya!

5 SEBAB ANDA TIDAK BOLEH BERI BAYI MINUM AIR MASAK

1. Risiko Cirit -Birit

Dikhuatiri sumber air tersebut daripada sumber yang tidak bersih.

Kadangkala, pencemaran yang terdapat di dalamnya dapat bertahan dalam badan orang dewasa, tetapi amat merbahaya dan berisiko buat bayi, terutamanya pada bayi yang baru lahir.

2. Bayi Kurang Menyusu

Ini boleh menjejaskan selera bayi untuk menyusu akibat perut yang sudah dipenuhi oleh air masak dan menyebabkan bayi kerap tidur, lalu terlepas waktu penyusuan.

Hal ini menjadi punca bayi kekurangan zat akibat kurang menyusu.  Tumbesaran bayi boleh terjejas sehingga terjadinya kurang berat badan, malnutrisi, atau bantut.

3. Susu Ibu Terjejas

Penghasilan susu badan adalah bergantung kepada permintaan bayi
(
supply on demand
)

Apabila bayi minum air masak dan kurang menyusu, penghasilan susu ibu juga akan turut terjejas.  Jika keadaan ini berlarutan, susu ibu akan berkurangan atau terus tiada dan akhirnya bayi terpaksa bertukar kepada susu formula.

4. Susu Ibu Mengandungi Kandungan 80% Air

Susu ibu mengandungi kuantiti air yang diperlukan oleh bayi.   Jika bayi menangis kerana dahaga, hanya berikan sahaja susu badan sehingga bayi puas.  Itu sudah mencukupi.

Bagi bayi yang meminum susu formula pula, anda boleh memberi sedikit air kosong (sekadar perlu) kepada bayi kerana bayi yang meminum susu formula lebih mudah terhidrat.

Selain itu, anda perlu memastikan bancuhan susu tepung dan air masak anda adalah mengikut sukatan yang sebenar.

5. Bahaya
‘Oral Water Intoxication’

Terdapat kajian yang mengesahkan bayi yang minum air masak lebih terdedah kepada keadaan yang disebut
 ‘oral water intoxicaton’.

Secara ringkasnya, ia adalah satu penyakit di mana badan mengalami kekurangan garam disebabkan bayi minum terlalu banyak air masak.  Kehadiran terlalu banyak air akan mencairkan darah dan dalam masa yang sama juga akan mengurangkan paras garam ke paras yang kritikal.

Dalam kes-kes teruk, bayi boleh mengalami sawan, koma, kecederaan otak dan jika tidak dikesan awal ia boleh menyebabkan kematian.

SARANAN AIR MASAK DIBERI SELEPAS 6 BULAN, TETAPI DALAM JUMLAH TERKAWAL

Adalah di ingatkan  pemberian air masak kepada anak kecil, terutamanya bayi berumur bawah 6 bulan adalah tidak perlu sama sekali.

Walaubagaimanapun, tidak salah jika bayi lebih daripada 6 bulan boleh diberikan sedikit air kosong dalam sudu ataupun cawan kecil, sekadar beberapa teguk selepas makan.

Bayi juga boleh diberikan sedikit air untuk membersihkan kesan susu di lidah bayi tersebut.

Jika mereka sembelit, dapatkanlah nasihat doktor sebelum memberi bayi minum air kosong untuk melegakannya.


5 Tempat Makan Menarik Di KL

5 Tempat Makan Menarik Di KL
amatlah dicari oleh setiap penduduk di KL dan Selangor. Kebiasaanya mereka ini tidak mempunyai banyak masa untuk memasak dan lebih senang untuk membungkus makanan atau makan di luar sahaja. Banyak sebenarnya variasi makanan terdapat disini seperti nasi lemak, nasi dagang, tomyam dan banyak lagi sesuai mengikut selera setiap orang.

Kuala Lumpur semestinya pusat ekonomi di negara kita. Disebabkan banyak peluang pekerjaan disini ramai penduduk negeri lain berhijrah kesini info
 lanjut tentang KL disini.
Disebabkan hal ini, walaupun tinggal di perantauan tidak semestinya kita tidak dapat merasa menu di negeri asal kita. Hari ini terdapat pelbagai pilihan makanan yang biasa terdapat di negeri lain juga terdapat di Kuala Lumpur. Menarik bukan? semestinya anda harus memilih restoran mana yang mampu memberi kepuasan rasa kepada anda.

Isi Kandungan

5 Tempat Makan Menarik Di KL

Restoran Murni Discovery

Walaupun tampil mewah di tengah bandar dan menghidangkan menu yang agak kebaratan namun anda yang berpendapatan sederhana juga boleh berkunjung ke sini. Harga nya berpatutan dan anda memilih nasi goreng menu dengan harga bawah RM10. Selain itu disini mempunyai pelbagai jenis makanan western seperti Lamb chop, Chicken chop dan juga masakan melayu , tomyam dan banyak lagi. Lagi seronok kalau datang di malam hari bersama rakan-rakan sambil berborak dalam suasana yang cukup meriah ini. Bertempat di Bukit Jalil namun restoran ini mempunyai cawangan di Shah alam dan beroperasi setiap Hari Kecuali Isnin dari jam 12.00 petang hingga 2.00 pagi.

Samudra Exotic River Fish Restaurant (SAMUDRA Anjung PATIN Ville)

Banyak sebenarnya Restoran yang mewah dan elegant di ibu kota ini. Maklum sajalah, Restoran juga boleh dijadikan tempat untuk meeting dan berjumpa dengan client. Sudah pasti apabila berjumpa atas nama kerja mestilah ingin ke tempat yang makanan sedap dan ada privasi. Berlokasi di Jalan Raja Abdullah, Kampung Baru ini banyak menyediakan menu-menu yang segar dan menyelerakan. Antaranya menu ikan yang mahal seperti siakap, tilapia yang di goreng rangup ditambah dengan kuah sosnya, Ayam pelbagai cara masakan dan banyak lagi. Sesuai untuk mereka yang memilih untuk makan tengah hari bersama rakan sekerja mahupun bersama yang tersayang. Beroperasi setiap hari dari jam 11.30 pagi – 10.00 malam. Selamat mencuba.

Gami Chicken Pavilion

Disebabkan budaya kpop semakin mendapat tempat di negara kita semestinya para peniaga mengambil kesempatan untuk menawarkan menu ala korea ini kepada para penggemarnya. Makanan korea sentiasa digemari di negara kita kerana dianggap sedap dan lebih kurang sama dengan selera rakyat Malaysia. Restoran
Gami Chicken Pavilion ini menawarkan pelbagai jenis cara masak ayam dan daging seperti dakgalbi, gami chicken burger, spicy seafood dan banyak lagi. Sungguh enak dimakan tanpa nasi. Bagi yang ingin merasa kepedasan dan kesedapan hidangan ala korea ini boleh datang ke sini yang berlokasi di
Bukit Bintang, dan beroperasi Setiap hari dari jam 10.00 pagi hingga  9.00 malam.

Restoran Kudu Chowkit

Antara
5 Tempat Makan Menarik Di KL
ialah Restoran Kudu Chowkit. Restoran ini menjadikan nasi kandar sebagai menu utamanya. Sudah semestinya masakan mamak mampu menarik minat semua orang. Nasi putihnya dihidangkan bersama kuah kari dan ayam berempah sudah pasti membuka selera setiap orang. Restoran ini menjadi tumpuan buat para pekerja untuk makan tengah hari. Restoran ini juga menawarkan pelbagai aneka lauk pauk seperti ayam goreng, masak merah, masak lemak dan pelbagai lagi. Bergantung kepada anda untuk makan nasi bersama lauk apa. Restoran sebegini semestinya ramai penggemar kerana lebih murah dan ala buffet tanpa perlu melihat menu.

Fiske Steakhouse

Kadang kala mesti kita rasa teringin nak makan makanan yang selain dari nasi bukan?sesekali bertukar selera apa salahnya. Pada yang inginkan kelainan boleh datang ke restoran
Fiske Steakhouse yang berlokasi di
Taman Desa Keramat dan waktu operasi pada Setiap hari Kecuali Isnin dari jam 9.00 pagi – 12.00 tengah malam. Anda boleh pilih ingin steak ayam, daging atau banyak lagi dengan pelbagai style masakan disertakan dengan sos perapan lada hitam dan mustard creamnya. Bahagian dagingnya juga sangat lembut rugi kalau tak cuba. Selain dari steak ada juga aneka spagheti bolognese,chicken cream spagheti dan banyak lagi.Rasailah masakan ala Eropah ini.Selamat berkunjung ke sini.

Aneka Restoran Di KL

Untuk lebih membantu anda mendapat inspirasi untuk cari tempat makan di KL kami senaraikan lagi restoran yang mampu untuk memenuhi selera anda. Jangan risau KL ini banyak pilihan sampai tak tersenarai dibuatnya.

Pilihan Lain Restoran Untuk Anda

Pelbagai Restoran akan menyediakan menu yang mampu membuka selera anda antaranya:

RSMY Cheese Naan

Nasi Lemak Royale Kedah Ampang

Restoran Rebung Dato Chef Ismail

The Khan Mongolian Restaurant Halal Buffet BBQ Steamboat

Restoran Rosdet Tomyam

Tips: Anda juga boleh lihat
tempat menarik di Selangor
.Sambil cari makan di KL boleh lah melawat tempat menarik disana.

Tempat Makan Di KL

Disini kami kongsikan video yang banyak lagi pilihan tempat makan di KL. Semoga dapat memenuhi selera anda.

Apakah Citarasa Makanan Anda?

Disebabkan mempunyai kepadatan rakyat yang tinggi disini sudah pasti membuka ruang buat para peniaga mengembangkan perniagaan mereka. Sudah pasti membuka kedai makan mampu menarik pulangan yang lumayan. Ditambah pula jika kedai itu bersih, masakan yang sedap dan strategi pemasaran yang effektif sudah pasti menarik pora pengunjung. Banyak aneka restoran yang mempunyai makanan simbolik mereka sebagai contoh
Restoran Rosdet Tomyam yang mengetengahkan konsep makanan Thailand seperti tomyam, somtam dan banyak lagi. Selain itu Restoran nasi lemak Saleha yang mengetengahkan nasi lemak sebagai menu daya tarikan utama. Namun tak semestinya mereka menyediakan menu itu sahaja. Terdapat banyak lagi menu yang menarik. Selamat mencari dan mencuba.

Sudahkah Anda Membuat Pilihan?

Bagi yang menetap di KL atau Selangor jagan lepaskan peluang untuk berkunjung ke kedai makan yang kami senaraikan. Tidak rugi jika ingin mencuba.Ambil peluang hujung minggu atau cuti panjang untuk merasai sendiri keunikan makanan disesebuah kedai. Maklum sahaja walaupun setiap kedai menyediakan menu yang sama namun rasa nya agak berbeza sama ada dari segi bahan yang diigunakan, cara pembuatan dan banyak lagi. Semoga perkongsian
5 Tempat Makan Menarik Di KL
ini membuka minda dan selera anda terhadap kesedapan makanan di KL.


5 Tempat Makan Menarik Di Kuala Terengganu

5 Tempat Makan Menarik Di Kuala Terengganu
sudah pasti ingin diketahui bukan? Terengganu sangat terkenal sebagai salah satu tempat percutian menarik di Malaysia. Selain kaya dengan keindahan alam seperti tasik kenyir, Pulau Gemia dan khazanah tinggalan tamadun islam, disini juga terdapat banyak tempat makan viral. Terengganu sering kali menjadi daya tarikan buat pelancong asing dan tempatan. Jika ingin tahu lebih lanjut mengenai Terengganu bolehlah
klik disini.

Untuk lebih menarik para pelancong, banyak restoran dan gerai-gerai makan terdapat disekitar tempat pelancongan yang menjadi tumpuan. Sebagai contoh, di sekitar kawasan pantai di Terengganu pasti terdapat gerai makan yang menawarkan menu yang unik yang viral. Pernah seketika dahulu, Aiskrim pasu menjadi menu viral dan wajib dicuba sekiranya singgah di Pantai di Terengganu. Aiskrim pasu ini menjadi unik kerana kebiasaan aiskrim di dalam kon tetapi kali ini aiskrim diletakkkan dalam pasu yang pelbagai saiz sesuai dengan kehendak orang ramai. Kali ini kami kongsikan antara
5 Tempat Makan Menarik Di Kuala Terengganu

Isi Kandungan

5 Tempat Makan Menarik Di Kuala Terengganu

Nasi Dagang Atas Tol

Bagi seseorang yang berasal dari Terengganu dan bekerja di Ibu Kota pasti dapat merasa kelainan nasi dagang di negeri sendiri dan di Ibu kota bukan? Walapun terdapat banyak restoran yang menawarkan menu ini tetapi rasanya sangat lain dan tidak dapat memberi kepuasan dari segi rasa. Bagi yang bukan berasal dari Terengganu cubalah bandingkan sendiri rasanya dengan di tempat asalnya.Pasti anda akan rasai perbezaan yang ketara dari segi rasa dan kepekatan kuah karinya dan kelembutan ikanya. Rasa nasinya juga akan berbeza juga. Antara gerai yang kami kongsikan untuk anda rasa nasi dagang adalah nasi dagang atas tol.Di  sini sentiasa di penuhi pengunjung dan anda harus datang awal untuk beratur. Masa operasi gerai ini dari pukul  6.30 pagi – 11.00 pagi setap hari kecuali  Isnin dan Selasa. Jom rasai sendiri nasi dagang ini dan rasailah perbezaannya.

Restoran Mat Binjai

Salah satu menu makanan popular di negeri pantai timur ialah singgang ikan bersama pelbagai jenis ulam yang segar seperti pucuk janggus, petai, ulam raja dan pelbagai lagi. Berlokasi di Jalan Sultan Sulaiman kuala terengganu, Restoran ini dipenuhi pengunjung terutama pada waktu tengah hari bagi pekerja-pekerja am. Manakan tidak pelbagai masakan kampung yang menyelerakan terdapat disini seperti ayam, ikan panggang, masak lemak cili api, masak lemak salai daging dan pelbagai lagi. Yang paling menarik bagi yang belum cuba rasa telur penyu rebus, disini pon ada. Rasailah sendiri. Waktu operasinya dari jam 8.00 pagi – 6.00 petang setap hari kecuali ahad. Anda jangan risau walaupun pelbagai variasi lauk yang anda pilih, harga nya masih lagi berpatutan.

Nasi Kukus Sempoi Alias 2

Menu tradisional yang ingin dikongsikan pada hari ini ialah nasi kukus, Anda boleh singgah di Nasi Kukus Sempoi Alias 2 untuk merasai sendiri air tangan peniaga di Terengganu ini. Seperti yang kita tahu nasi kukus adalah kombinasi nasi yang diletakkan dalam acuan nya dan dikukus dengan suhu sesuai, disuaikan dengn ayam yang diperap dengan rempah sebelum digoreng dan ditambah dengan kuah karinya berserta ulam timun dan sambal. Sungguh lengkap dalam set nasi kukus ini. Kebiasaan harga untuk nasi kukus ini RM7-8 tidak kiralah rasanya sedap atau tidak. Namun berbeza untuk restoran ini yang menawarkan pakej kombo Nasi kukus beserta Mango Shake dan hanya berharga Rm 10 sungguh murah bukan? Datanglah untuk merasai nasi kukus yang rasa asli ini sudah pasti anda tidak akan menyesal. Masa operasi dari 10.00 pagi – 4.00 pagi setiap hari kecuali Jumaat.

Dapo Pata Kontena

Bagi yang ingin menikmati makan malam romantik sambil ditiup angin pantai bolehlah datang ke Dapo Pata Kontena. Menu yang dihidangkan juga sesuai untuk dinikmati disini. Sebut saja apa jenis makanan western makanan laut pasti terdapat disini. Berlokasi  di Pantai Tok Jembal ini anda bolehlah datang sekitar jam 5.00 petang-2.00 pagi setiap hari dan rasailah kenikmatan makan malam anda. Lagi seronok datang berkumpulan dan memesan pelbagai menu menarik seperti Udang Galah, lamb chop, chicken chop, nasi goreng seafood dan banyak lagi. Semestinya tempat ini menjadi tarikan buat mereka yang suka mengambil udara malam dan melepasakan tekanan pada hujung minggu. Selamat mencuba.

Hot Hot Roti Canai

Antara
5 Tempat Makan Menarik Di Kuala Terengganu
 ialah Hot Hot Roti Canai. Pasti ramai yang suka makan roti canai bukan terutama sebagai sarapan dan juga makan malam. Pelbagai jenis variasi roti canai dan kuah dicipta oleh para peniaga bagi menarik minat pelanggan. Rahsia roti canai yang sedap semestinya adunan roti canai itu sendiri diuli dan ditebarkan dengan oenuh skill. Tidak semua orang mempunyai bakat ini, nampak mudah namun prosesnya agak rumit dalam menentukan kesedapan roti canai itu. Sekarang terdapat pelbagai variasi kuah seperti kuah kari, Dal sambal bilis dan banyak lagi, ada juga roti canai didatangkan dengan pelbagai saiz dan warna. Apapun disini terdapat apa yang anda ingin cuba, pelbagai variasi dan kesedapam ditawarkan di Restoran ini, Selamat mencuba.

Variasi Makanan Di Terengganu

Terengganu mempunyai makanan simbolik yang harus dicuba sekiranya berkunjung ke sini seperti Nasi dagang, Kerepok Lekor, Nasi kukus, makanan laut dan banyak lagi. Sekiranya berkunjung ke sini jangan lepaskan peluang untuk merasainya kerana rasanya tidak sama dengan negeri lain.

Gerai Dan Restaurant Makanan Simbolik Di Terengganu

Semestinya kami kongsikan antara gerai dan restoran yang popular untuk anda cuba makanan simbolik ini antaranya:

Rahsia Kitchen

D’Tunggal Seafood

Nasi Dagang Kak Pah Batu Burok

Keropok Lekor Dynar

Ahlan Restaurant

Tips: Untuk mengetahu banyak lagi mengenai Terengganu selain dari tempat makannya,anda boleh  tengok sini
7 tempat Menarik Di Terengganu,
 ye.

Tempat Makan Di Kuala Terengganu

Disini kami kongsikan video antara tempat makan menarik di Kuala Terengganu. Semoga dapat memenuhi selera anda.

Gerai Atau Restaurant Mana Satu Pilihan Anda?

Setiap orang ada kelebihan bakat masing-masing yang boleh membantu menghasilkan pendapatan. Bagi mereka yang mempunyai kepandaian dalam sesebuah menu yang membuatkan mereka menceburkan diri dalam perniagaan. Ada peniaga yang mempunyai modal kecil bermula dengan membuka gerai kecil di tepi jalan dan bagi yang mempunyai keuntungan lebih akan membuka restoran dengan pelbagai tambahan menu lagi. Namun makan gerai ini tidak semestinya tidak bervariasi dan menarik. Sebenarnya makanan gerai ini sangat sedap dengan harga yang lebih murah. Manakala restoran pula disebabkan mempunyai ruang yang lebih besar mampu mnyediakan pilihan yang lagi banyak. Namun semua itu atas pilihan dan keselesaan anda. Jika anda ingin membeli makanan untuk alas perut dan makan dalam kereta bolehlah singgah di gerai-gerai ini.

Sudahkah Anda Memilih Lokasi Makanan Anda?

Tidak dinafikan perniagaan disini menjadi sumber pendapatan utama buat penduduk di Terengganu. Oleh sebab itu sepanjang perjalanan anda sambil ke destinasi pelancongan anda akan dapat lihat banyak gerai-gerai kecil yang menjual makanan yang sedap seperti keropok Lekor, Pisang Goreng dan banyak lagi, suatu pemandangan yang jarang kita lihat di Bandar, semestinya sambil kita melancong kita juga ingin merasa makanan tradisi di setiap negeri yang kita kunjungi. Semoga perkongsian ini membantu anda dalam membuat pilihan.


5 Tempat Makan Menarik Di Melaka

5 Tempat Makan Menarik Di Melaka
sudah pasti ingin dijadikan senarai tempat pilihan anda bukan? Melaka sentiasa menjadi tempat pilihan untuk pergi melancong. Banyak khazanah sejarah, tempat ambil gambar yang cantik disana. Sudah pasti anda tidak ingin lepaskan peluang untuk ke sini bukan? kali ini kami kongsikan kepada anda antara pilihan makanan yang boleh didapati di Melaka ini.

Melaka sangat menarik untuk dikunjungi untuk info lanjut mengenai Melaka boleh
klik disini
. Pelbagai jenis variasi makanan yang terdapat disini. Antara yang terkenal disini Mee tarik ala nyonya baba yang wajib dicuba apabila sampai disini. Makanan yang terdapat disini juga sesuai untuk masyarakat berbilang kaum di negara kita. Sambil-sambil anda melawat A Famosa, Pantai Klebang bolehlah singgah ke tempat yang kami senaraikan ini. Selamat mencuba.

Isi Kandungan

5 Tempat Makan Menarik Di Melaka

Mochee Dim Sum House

Bagi yang tidak pernah mencuba variasi dimsum bolehlah datang kesini kerana disini terdapat lebih 40 variasi dimsum. Dimsum ialah makanan yang terkenal dalam kalangan masyarakat china khususnya Tionkok. Kerana kepelbagaian etnik china disini, dimsum sangat popular dan boleh dilihat restoran cina menyediakan menu ini. Bagi yang ingin mendapatkan dimsum yang halal boleh singgah di Mochee dimsum house ini yang berlokasi di Kompleks Niaga Melaka Perdana, Melaka. Bagi yang ingin mengenali dimsum, dimsum ialah hidangan kecil yang dibalut dengan kulit dimsum bersama pelbagai jenis protein seperti isi ayam, itik, daging, babao, mee dan pelbagai jenis lagi dan dikukus. Lagi seronok kalau dihidangkan panas-panas bersama teh panas. Bolehlah anda berkunjung ke sini sebagai tempat pilihan anda.

Pak Putra Tandoori & Naan

Antara
5 Tempat Makan Menarik Di Melaka
 yang boleh anda singgah ialah
Pak Putra Tandoori & Naan (Restoran Pak Putra). Masakan mamak sentiasa mendapat tempat dalam kalangan masyarakat kita. Oleh itu mana-mana gerai pasti akan menyediakan menu yang dianggap popular seperti roti canai, roti naan dihidangkan bersama kuah kari yang cukup pedas, lemak manisnya yang sesuai apabila dimakan bersama roti. Buat penggemar nasi jangan risau ada menu nasi bersama ayam tandoori, ayam bakar dan banyak lagi. Berlokasi di taman kota laksamana dan waktu operasi  setiap hari kecuali ahad dari jam 5.30 petang – 1.00 pagi. Bolehlah anda datang bersama kawan-kawan sambil menikmati makan malam bersama.

Asam Pedas Claypot

Di Melaka, anda akan dapat lihat banyak restoran yang menawarkan menu ini kerana dianggap simbolik buat negeri Melaka. Asam pedas yang biasa kita makan ialah ikan pari, ikan kakap, ikan pari dan pelbagai lagi. Dalam masakan asam pedas jenis ikan yang dipilih memainkan peranan kerana isi ikan dapat dirasai melalui kuahnya. Kuah asam pedas mestilah dapat kita rasa asam jawanya,pedas-pedas manis ditambah pula dengan kepekatan yang menyelerakan. Cukup bahan dan cukup rasa. Jika berkunjung ke A famosa jangan lupa singgah di sini kerana lokasi nya agak berdekatan. Jangan risau harganya cukup berpatutan dan beroperasi setiap hari kecuali Selasa dari jam 6.00 petang – 4.00 pagi. Walaupun nama kedai ini Asam Pedas Claypot namun terdapat menu lain juga seperti roti canai dan masakan panas.

Medan Ikan Bakar Parameswara

Ikan bakar hanya dengar namanya saja sudah cukup buat kecur liur. Apabila sebut tentang restoran ikan bakar pasti kita dapat bayangkan pelbagai jenis ikan bakar yang tidak pernah kita lihat seperti ikan kakap, tenggiri, siakap dan banyak lagi dihidangkan bersama air asam yang diperbuat dengan cukup rasa pedas, belacan dan kepekatannya. Buat ibu bapa yang ingin belanja anak-anak makan bolehlah datang kesini pada hujung minggu terutama waktu malam. Seronok bukan dapat meluangkan makan malam anda dengan susana meriah ini bukan? Berlokasi di Ayer Molek, Melaka dan waktu operasi setiap hari kecuali isnin dari 5.00 petang – 12 malam. Apa lagi cubalah singgah dan rasai pengalaman makan ikan bakar ini.

Big Bowl Ice

Bagi penggemar dessert tempat ini sangat sesuai buat anda. Ada yang berpendapat kalau dapat makan makanan yang sejuk dan manis ini mampu untuk hilangkan tekanan. Sekarang ini terdapat pelbagai menu dessert diluar sana seperti cocktail, chocolate cake dan pelbagai lagi. Restoran big bowl ice ini tidak kurang menariknya seperti Mykori dessert cafe yang terdapat di ibu kota. Disini didatangkan dengan aiskrim yang pelbagai perisa yang sedap dan lain dari yang lain bersama buah-buahan seperti mango, cherry bersama banyak lagi topping yang ditawarkan sesuai dengan pilihan anda. Nampak seperti menu yang mudah namun setiap menunya terdapat 1001 rasa didalamnya ditambah pula dengan susunan yang menarik dan menyelerakan.

Asam Pedas Negeri Melaka

Sudah menjadi lumrah apabila makanan itu terkenal di sesebuah negeri pasti banyak restoran atau gerai yang menawarkan menu ini. Kali ini kami kongsikan lagi antara kedai makanan yang menyajikan asam pedas.

Restoran Asam Pedas Di Melaka

Boleh dilihat sekitar perjalanan anda menu ini sentiasa mendapat tarikan terutamanya untuk dimakan tengah hari. Antara restoran yang menjadi pilihan:

Asam Pedas Pasar Borong Batu Berendam

Asam Pedas Selera Kampung

Restoran Lot 85

 Asam Pedas Kak Su

 Restoran Rashid Corner

Tips: Jika anda terfikir menjadikan Melaka sebagai destinasi melancong anda
 boleh lihat artikel ini.
Semoga dapt membantu anda dalam membuat pilihan.

Tempat Makan Menarik Di Melaka.

Disini kami kongsikan video 10 tempat makan viral di Melaka. Semoga dapat membantu anda dalam memilih.

Dessert Atau Western Mana Satu Yang Anda Sukai?

Tidak dinafikan Melaka banyak menawarkan menu dessert dan juga masakan western. Disebabkan kita juga banyak menerima pelancong asing wujudnya variasi Restoran western di sekitar Melaka ini seperti Bunga & Tembok Café, Cafeology Café & Restaurant, Hadramawt Palace dan banyak lagi. Hidangan western yang biasa kita makan seperti meatball beserta sos dan veggies, Lamb chop dan banyak lagi. Kepelbagaian menu ini boleh dicuba oleh setiap orang asalkan kena dengan selera. Manakala antara restoran dessert disini ialah Cendol Jam Besar, Klebang Original Coconut Shake,
Cendol Kampung Hulu dan banyak lagi. Dengan cuaca panas di negara kita ini semestinya terdapat variasi dessert yang dicipta para peniaga sesuai dengan selera masing-masing. Apapun pilihan anda selamat mencuba dan rasailah keenakannya sendiri.

Sudahkah Anda Memilih Tempat Makan Anda?

Sebut pasal makan semua orang suka bukan? sudah menjadi lumrah sambil kita berjalan mengambil angin pasti ingin mencari tempat makan yang menarik dangan rasa yang sedap dan jika kita berjaya mencari restoran yang sedap dan kena dengan selera pasti kita akan pergi lagi jika berkesempatan dan dapat memberi cadangan kepada orang lain juga bukan? Semoga perkongsian
5 Tempat Makan Menarik Di Melaka
 kali ini bermanfaat buat anda dan dapat memenuhi selera anda dalam memilih.


5 Tempat Menarik Di Melaka

5 Tempat Menarik Di Melaka
sudah menjadi tempat yang wajib dilawati sekiranya berkunjung ke Melaka tidak kira pelancong tempatan mahupun asing . Malaysia sendiri sering menjadi pusat tumpuan pelancongan terutamanya dari Eropah. Iklim tropika dianggap unik bagi mereka yang tidak dapat merasa di tempat sendiri.

Melaka terkenal sebagai bandaraya bersejarah yang banyak memiliki khazanah tinggalan kesultanan melayu dan juga peninggalan artifak dari Portugis dan British. Oleh itu tidak hairanlah Melaka dinobatkan Kota Warisan dunia oleh UNESCO pada tahun 2008 seperti yang diceritakan dalam
sejarah kesultanan melayu Melaka
.

Bagi yang tidak pernah melawat Melaka pasti tertanya-tanya apa istimewa nya negeri ini sehingga mendapat julukan seperti itu? Justeru itu, marilah kita sama- sama melihat
5 Tempat Menarik Di Melaka
yang menjadikan Melaka adalah salah satu tempat yang paling menarik samaada pelancong dala negara malah dari luar negara kita.

Isi Kandungan

5 Tempat Menarik Di Melaka

Melaka River Cruise

Bagi yang ingin memilih lokasi untuk berbulan madu, bolehlah melawat dan menaiki Melaka River Cruise ini. Ramai yang memilih untuk menaiki perahu ini pada waktu malam kerana suasana yang lebih romantik di kelilingi dengan lampu neon yang terlihat bercahaya warna- warni bak permata.

Anda akan dibawa mengelilingi sungai di kawasan sekitar melaka disamping diiringi irama muzik klasik. Menarik bukan? anda boleh merasa angin sepoi-sepoi bahasa menggamit zaman nenek moyang kita yang berdagang dengan menaiki perahu. Anda akan dibawa menyusuri sungai ini selama 45 minit dengan bayaran berharga RM 25 Dewasa dan RM 15 bagi Kanak-kanak.

Kota A Famosa

Kota A famosa atau lebih dikenali sebagai kubu peninggalan Portugis yang dibina lebih 500 tahun dahulu. A Famosa terletak di Bandar Hilir, bersebelahan Replika Istana Kesultanan Melayu Melaka dan Gereja St. Paul. Info menarik mengenai kota ini ialah, lebih kurang 400 tawanan buruh paksa  dipaksa untuk menyiapkan kubu ini dan mengambil masa 5 bulan untuk disiapkan.

Kota A famosa menjadi kesenian berkonsepkan Eropah yang ditinggalkan oleh Portugis. Bagi yang suka bergambar dan melihat bangunan ala barat bolehlah berkunjung ke sini. Kota ini sesuai juga bagi mereka yang gemar menghirup udara segar dan sukakan pengembaraan. Yang paling penting masuk adalah percuma tanpa apa-apa bayaran.

Replika Istana Kesultanan Melayu Melaka

Ini adalah pandangan dari luar untuk muzium kesultanan melayu melaka ini. Muzium ini mengekalkan konsep rumah kayu melayu asli. Rumah ini dibina diatas tanah seluas 0.7 hektar dan menelan belanja sebanyak RM 1.4 juta. Bagi yang ingin menyelami sejarah melayu bolehlah datang kesini.

Dari dalam, anda boleh lihat replika-replika manusia, barangan pada zaman dahulu kala yang dianggarkan 1300 jumlah artifak di dalamnya,. Replika ini sangat unik kerana tampak nyata. Muzium ini merupakan muzium kebudayaan yang pertama di negara kita. Sunnguh cantik sungguh indah dan yang paling penting masuk adalah percuma. Sambil anda melawat kota A famosa, anda juga boleh berkunjung di sini kerana tempat ini terletak hanya bersebelahan.

Zoo Melaka Dan Night Safari

Zoo juga merupakan
5 Tempat Menarik Di Melaka
untuk di kunjungi. Zoo di Melaka ini merupakan zoo terbaik dan kedua terbesar di malaysia. Di dalamnya terdapat  1200 haiwan dari 215 spesis yng berbeza. Harga masuk bagi dewasa RM 25 Dewasa dan  RM 15 untuk kanak-kanak. Bagi yang sukakan flora dan fauna, destinasi ini amatlah sesuai untuk anda.

Pantai Klebang Dan Gerai Makanan Di Sekeliling

Pantai Klebang amatlah terkenal di sini. Pantai dilihat mampu menarik ramai pelancong asing kerana cuaca yang sesuai untuk berjemur di samping angin bertiup sepoi sepoi bahasa. Anda semua boleh
lihat keindahan pantai Klebang.
sendiri, semestinya ramai yang bersesak-sesak semata-mata ingin menikmati pantai awal yang popular ini.

Selain itu sambil main layang-layang di pantai klebang, bolehlah menikmati Coconut shake dan kuih keria. Ramai yang menyukai rasa asli coconut shake dan kuih keria ini. Makanan dan minuman ini wajib dicuba sekiranya berkunjung ke sini.

Di sekitar pantai klebang juga banyak gerai makanan yang menyediakan makanan yang sedap. Kepada yang suka mencari keunikan makanan boleh lah singgah di sini.

Kategori Memilih Destinasi Melancong

Sebelum pilih tempat melancong, anda semestinya inginkan tempat yang mengikut citarasa anda. Contohnya jika suka tempat sejuk semestinya Cameron Highland menjadi pilihan. Disini kami sediakan faktor-faktor dalam memilih tempat melancong.

Faktor-Faktor Menarik  Pelancong Untuk Berkunjung

Adalah menjadi satu kemestian bagi pelancong untuk datang ke sesuatu tempat. Berikut kami kongsikan antara faktor-faktor yang boleh menarik para pelancong datang ke tempat/negara kita.

Identiti dan konsep sesebuah tempat

Badget yang diberikan

Makanan yang disajikan

Flora dan Fauna yang boleh memberi kepuasan kepada pelancong

Tips: Jika anda suka mencari tempat makan yang sedap kat Melaka, anda boleh merujuk
20 Tempat Makan Popular Di Melaka
 yang semestinya menjadi tumpuan pelancong. Kami harap dapat membantu anda dalam memilih makanan yang sedap di Melaka.

Mari lihat video ini untuk membantu anda mendapat idea dalam memilih destinasi melancong di Melaka.

Syurga Makanan Atau Pusat Membeli Belah Mana Satu Pilihan Anda?

Kebiasaanya,  jika kita bercuti kita akan ada peneman bersama barulah percutian lebih menarik. Sama ada dengan ibu bapa, pasangan atau kawan-kawan. Semestinya kita mengharapkan mereka memiliki citarasa yang sama. Sewaktu bercuti, inilah masa untuk mencari jenis makanan yang tidak pernah kita cuba. Melaka banyak lokasi makanan yang sedap dan menarik. Jika anda seorang yang suka membeli barangan dan cenderamata sebagai kenang-kenangn semestinya anda akan suka berkunjung ke Free Port A Famosa Outlet dan Jonker Walk. Melaka menawarkan semua citarasa melancong yang anda inginkan. Tidak kira jantina semuanya pasti akan puas hati apabila berkunjung ke sini.

Sudahkah Anda Memilih Destinasi Pelancongan Anda?

Walaupun saat ini kita masih lagi melawan pandemik Covid-19, tetapi tidak salah rasanya jika kita mempunyai cita -cita untuk melancong, keadaan pasti akan pulih seperti sediakala dan sudah tentu  apabila tiba masanya Melaka pasti dipenuhi para pelancong tidak kira dimana asal mereka. Diharap
5 Tempat Menarik Di Melaka
mampu membantu anda membuat pilihan
.
Jadikanlah Melaka salah satu destinasi pilihan anda kerana Melaka mempunyai 1001 keunikan yang mampu membuka minda anda.